pythainlp/thai-wiki-dataset-v4 huggingface dataset:
กระจุกดาวรวงผึ้ง

กระจุกดาวรวงผึ้ง (หรือที่รู้จักในชื่อ Praesepe—"ในภาษาละตินแปลว่า "รางหญ้า"", M44, NGC 2632) เป็นกระจุกดาวเปิดที่อยู่ในกลุ่มดาวปู ถือเป็นหนึ่งในบรรดากระจุกดาวเปิดที่อยู่ใกล้ระบบสุริยะมากที่สุด ประกอบด้วยดาวฤกษ์ขนาดใหญ่หลายดวงที่สว่างกว่ากระจุกดาวอื่นในบริเวณใกล้เคียง ในคืนเดือนมืดหากสังเกตการณ์ท้องฟ้าด้วยตาเปล่าอาจมองเห็นกระจุกดาวรวงผึ้งเป็นเหมือนเนบิวลาหรือกลุ่มเมฆจาง ๆ มันจึงเป็นที่รู้จักกันมาแต่โบราณแล้ว นักดาราศาสตร์ยุคแรก ๆ อย่าง ปโตเลมี เรียกมันว่า "มวลเมฆในอกของปู" กระจุกดาวนี้ยังเป็นวัตถุท้องฟ้าชุดแรก ๆ ที่กาลิเลโอศึกษาผ่านกล้องโทรทรรศน์ของเขาด้วย
อายุและการเคลื่อนที่เฉพาะของกระจุกดาวนี้มีลักษณะสอดคล้องกันกับกระจุกดาวสามเหลี่ยมหน้าวัว มีแนวโน้มได้ว่ากระจุกดาวทั้งสองอาจมีกำเนิดมาจากต้นกำเนิดเดียวกัน กระจุกดาวทั้งสองแห่งยังมีดาวยักษ์แดงและดาวแคระขาว ซึ่งเป็นดาวฤกษ์ในระยะท้ายๆ ในวิวัฒนาการของดาวฤกษ์ ขณะเดียวกันก็มีดาวฤกษ์อื่นที่ยังอยู่ในแถบลำดับหลักซึ่งมีค่าสเปกตรัมเป็นประเภท A, F, G, K, และ M
กระจุกดาวรวงผึ้งในทัศนะทางดาราศาสตร์แบบจีนเรียกว่า "จิชิกิ" (แปลว่า "เมฆหมอกของกองซากศพ") มีความเชื่อว่าเป็นสถานที่ ๆ เหล่าวิญญาณของคนตายบนโลกวนเวียนทับถมอยู่ที่นี่
ดอน ธีระธาดา

ดอน ธีระธาดา หรือ Don Thai Theerathada เกิดเมื่อวันที่ 31 พฤษภาคม พ.ศ. 2518 เป็นนักแสดงชาวไทย สตันท์แมนในวงการฮอลลีวูด มีผลงานการแสดงภาพยนตร์ไทยเรื่อง "ฟ้า" ในปี 2541 ที่ได้รับรางวัลตุ๊กตาทอง รางวัลตุ๊กตาเงิน ดาวรุ่งฝ่ายชาย หลังจากนั้นแสดงนำในละครโทรทัศน์อีก 6 เรื่อง
ดอน ธีระธาดา มีชื่อจริงว่า ภาณุทัศน์ ธีระธาดา เป็นบุตรของจิรทัต ธีระธาดา กับหทัยเทพ ธีระธาดา (สกุลเดิม ศิริจรรยา) เขามีพี่ชายหนึ่งคน ชื่อ ภราไดย ธีระธาดา (ชื่อเล่น ดุ๊ก) เป็นหลานตายายของ นายประวัติ ศิริจรรยา กับ นางมั่น ศิริจรรยา
เขาได้ศึกษาที่มหาวิทยาลัยจอร์จเมสัน ดอนเคยเข้าแข่งขันวิ่งข้ามรั้วสำหรับทีมชาติไทย นอกจากนี้ยังเคยแข่งขันเทควันโดในทีมชาติอเมริกา เขายังได้มีส่วนร่วมกับแคมเปญของแบรนด์ Nike, Tag-Huer, Ray-Ban, และ Oakley ซึ่งก็นำสู่บทบาททางด้านภาพยนตร์
ในปี 1999 ดอนถูกทาบทามจากคริส ลี สำหรับงานที่อเมริกา แต่ดอนเลือกที่จะอยู่ในไทยเนื่องจากหาโอกาสในช่วงที่เขาเริ่มมีความโด่งดังในประเทศไทย ขณะที่อยู่ในประเทศไทยเขาได้เข้าร่วมทีมกับเฉิน หลง ปัจจุบันดอนอยู่ที่รัฐแคลิฟอร์เนีย ที่เขาวางแผนด้านการแสดงในสหรัฐอเมริกา
ชีวิตส่วนตัว ได้สมรสกับทันตแพทย์สาวชาวเวียดนาม ชื่อ มีมี่ ลานนี่ นูเหวน หลังจากคบหาดูใจกันมา 4 ปี โดยมีสินสอดเงินสดและเครื่องเพชรรวมมูลค่ามากกว่า 100 ล้านบาท 
ผลงาน.
ภาพยนตร์.
สตันท์.
Stunt Coordinator 
2017 Allergiant final
พากย์.
2009-2012 : "American Dad" พากย์เป็น Qui-Lo
ดาราจักรสามเหลี่ยม

ดาราจักรสามเหลี่ยม หรือ ดาราจักรไทรแองกูลัม (หรือที่รู้จักในชื่อ วัตถุเมซีเย M33 หรือ NGC 598) เป็นดาราจักรชนิดก้นหอยที่อยู่ห่างออกไปประมาณ 3 ล้านปีแสงในบริเวณกลุ่มดาวสามเหลี่ยม บางครั้งในหมู่นักดาราศาสตร์สมัครเล่นอาจเรียกอย่างไม่เป็นทางการว่า ดาราจักรเครื่องปั่นด้าย (Pinwheel Galaxy) รวมถึงในเว็บไซต์สาธารณะทั่วไป อย่างไรก็ดีในฐานข้อมูลดาราศาสตร์ SIMBAD นักวิชาการด้านดาราศาสตร์จะใช้คำว่า "Pinwheel Galaxy" กับวัตถุเมสสิเยร์ M101 รวมถึงนักดาราศาสตร์สมัครเล่นอีกส่วนหนึ่งหรือเว็บไซต์ทั่วไปก็อ้างอิงถึงวัตถุเมสซีเย M101 ด้วยชื่อ "Pinwheel Galaxy" เช่นเดียวกัน
ดาราจักรสามเหลี่ยมเป็นดาราจักรที่ใหญ่เป็นอันดับที่สามในกลุ่มท้องถิ่น โดยเล็กกว่าดาราจักรแอนดรอเมดาและทางช้างเผือก มันอาจมีแรงโน้มถ่วงที่ดึงดูดอยู่กับดาราจักรแอนดรอเมดาด้วย ขณะเดียวกัน ดาราจักรแคระปลา (LGS 3) ซึ่งเป็นดาราจักรสมาชิกเล็ก ๆ แห่งหนึ่งในกลุ่มท้องถิ่น อาจจะเป็นดาราจักรบริวารของดาราจักรสามเหลี่ยมก็ได้
หนอนคัน

หนอนคัน ชื่อเรียกอีกอย่างว่า หนอนขน หรือ บุ้ง (Hairy caterpillar) ชื่อวิทยาศาสตร์ "Eupterote testacea" เป็นหนอนชนิดหนึ่งที่มีขนอยู่รอบตัวและขนของมันมีพิษที่ร้ายกาจ เช่น คัน แสบจนผิวหนังลอก หรือไม่ก็ถึงตายเลย หนอนคันมักอาศัยอยู่ที่ต้นชมพู่ บางทีก็อยู่ตามต้นมะพร้าว พิษหนอนคันที่อยู่ต้นมะพร้าวแรงมากเหมือนเอาเข็มมาเจาะ จำนวนของมันต่อต้นชมพู่ 1 ต้นมีถึง 20-40 ตัวหรือเยอะกว่านั้น 
มันเคลื่อนที่ในระยะเวลาต่อ 1 ไม้บรรทัดสามารถใช้เวลาเพียงแค่ 30 วินาทีถึง 1 นาทีได้ มันมีสีสันที่งดงาม เช่น เขียวลายพาดดำ และขนของมันมีสีที่ไม่ธรรมดา หนอนคันเป็นสัตว์อันตรายมากด้วยความเร็วของหนอนคันมันสามารถหาอาหารได้เอง ขนที่หนาแน่น เป็นส่วนหนึ่งของกลยุทธ์การเอาชีวิตรอดของหนอนผีเสื้อซึ่งช่วยปกป้องพวกมันจากผู้ล่า ทำให้พวกมันสามารถนั่งอยู่กลางแจ้งได้อย่างปลอดภัยในเวลากลางวัน
ขนของหนอนหางสีน้ำตาลมีแนวโน้มที่จะทำให้เกิดอาการแพ้ทางผิวหนังค่อนข้างรุนแรง หนอนผีเสื้อบางชนิดจะเปลี่ยนแปลงรูปลักษณ์อย่างมากเมื่อเจริญเติบโต ในทุกครั้งที่ลอกคราบ พวกมันอาจดูแตกต่างไปจากเดิมมาก
หนอนผีเสื้อที่มีขนดกมากเกินไปเป็นเพียงส่วนน้อยของสายพันธุ์หนอนผีเสื้อที่พบในหมู่เกาะอังกฤษและอเมริกาเหนือ
ชนิด.
หนอนผีเสื้อที่มีขนมีหลากหลายสายพันธุ์ แต่ละชนิดก็มีลักษณะเฉพาะตัวที่แตกต่างกันไป ตัวอย่างเช่น หนอนผีเสื้อหางไหม้ (Oak Eggar), หนอนผีเสื้อจิงโจ้ (Fox Moth), หนอนผีเสื้อหางไหม้เล็ก (Small Eggar), หนอนผีเสื้อลาย (Lackey Moth), หนอนผีเสื้อดื่ม (Drinker Moth), หนอนผีเสื้อหางไหม้สีน้ำตาล (Brown-tail Moth), หนอนผีเสื้อขนปุยสีเหลือง (Buff Ermine), หนอนผีเสื้อขนปุยสีขาว (White Ermine), หนอนผีเสื้อขนปุย (Muslin Moth), หนอนผีเสื้อใบไม้ (Knot Grass Moth), หนอนผีเสื้อหางเหลือง (Yellow-tail Moth), หนอนผีเสื้อหางนกยูง (Vapourer Moth), และหนอนผีเสื้อขนปุยสีอ่อน (Pale Tussock Moth). นอกจากนี้ยังมี หนอนผีเสื้อหางไหม้แดง (Garden Tiger Moth)
สำหรับในประเทศไทย มีหนอนผีเสื้อที่มีขนหลายชนิดที่พบได้ทั่วไป เช่น หนอนผีเสื้อคูน (Caterpillar of the Cassia Tree), หนอนผีเสื้ออินทนิล (Caterpillar of the Pride of India Tree), และหนอนผีเสื้ออื่นๆ ที่อาศัยอยู่บนพืชต่างๆ
อัลลอฮุอักบัร (เพลงชาติ)

อัลลอฮุอักบัร (แปลตรงตัว#เปลี่ยนทาง '"อัลลอฮ์ (พระเจ้า) ผู้ทรงยิ่งใหญ่ที่สุด"') เป็นเพลงชาติของประเทศสาธารณรัฐสังคมนิยมประชาชนอาหรับลิเบีย เพลงนี้เดิมเป็นเพลงปลุกใจเพลงหนึ่งของอียิปต์ ซึ่งเป็นที่นิยมทั่วไปในประเทศอียิปต์และซีเรียในช่วงวิกฤตการณ์คลองสุเอซ พ.ศ. 2499 ประพันธ์ทำนองโดยอับดุลลอฮ์ ชัมซุดดีน และเนื้อร้องโดยมะห์มูด อัชชะรีฟ 
ประธานาธิบดีมูอัมมาร์ อัล-กัดดาฟี แห่งลิเบีย ได้ประกาศให้เพลงนี้เป็นเพลงชาติอย่างเป็นทางการของลิเบียเมื่อวันที่ 1 กันยายน พ.ศ. 2512 เพื่อแสดงจุดยืนที่มุ่งหวังจะเห็นโลกอาหรับมีความเป็นเอกภาพ เมื่อลิเบียตัดความสัมพันธ์กับอียิปต์ใน พ.ศ. 2522 เพลง "อัลลอฮุอักบัร" ก็ยังคงใช้ในฐานะเพลงชาติลิเบียอยู่เช่นเดิม แต่ไม่มีการกล่าวถึงที่มาของเพลงซึ่งมาจากอียิปต์โดยรัฐบาลลิเบียอีกต่อไป
เพลงชาติสาธารณรัฐอาเซอร์ไบจาน

"เพลงชาติสาธารณรัฐอาเซอร์ไบจาน"  หรือในอีกชื่อหนึ่งคือ "อาแซร์บัยจานมาร์ชือ" ("มาร์ชอาเซอร์ไบจาน") เป็นเพลงชาติของประเทศอาเซอร์ไบจาน โดยเสียงดนตรีประพันธ์โดยอือเซยีร์ ฮาจือแบยอฟ และเนื้อร้องประพันธ์โดยกวีชื่อแอฮ์แมด จาวัด รัฐบาลประกาศใช้เพลงชาติอย่างเป็นทางการใน ค.ศ. 1920 จากนั้นจึงมีการใช้เพลงนี้เป็นเพลงชาติอีกครั้งใน ค.ศ. 1992 หลังการล่มสลายของสหภาพโซเวียต
ประวัติ.
ใน ค.ศ. 1919 ในช่วงที่สถาปนาสาธารณรัฐประชาธิปไตยอาเซอร์ไบจาน รัฐบาลใหม่ประกาศว่าตนจะรับการส่งผลงานสำหรับเพลงชาติ เสื้อคลุมแขน และตราประจำรัฐจากประชาชน โดยจะมอบเงินรางวัลให้แก่พลเมืองผู้ส่งเพลงที่ชนะรางวัลด้วยเงิน 15,000 รูเบิล
อือเซยีร์ ฮาจือแบยอฟ ผู้ประพันธ์ชาวอาเซอร์ไบจาน แต่งเพลงมาร์ชสองเพลง โดยเพลงแรกได้รับรางวัลจากรัฐบาลใน ค.ศ. 1919 ส่วนเพลงที่สองคือ "มาร์ชอาเซอร์ไบจาน" Etem Üngör นักดนตรีวิทยาชาวตุรกีรายงานว่า "ในช่วงนั้น เมื่ออาเซอร์ไบจานยังไม่ได้เสียเอกราช มีการร้องมาร์ชนี้ในสถาบันการศึกษาทางทหารก่อนเข้าบทเรียน"
ต่อมาใน ค.ศ. 1922 มีการแทนที่เพลงนี้ด้วยเพลง "แองเตอร์นาซิอองนาล" ของคอมมิวนิสต์ จากนั้นใน ค.ศ. 1944 ในช่วงสงครามโลกครั้งที่สอง มีการนำเพลงชาติโซเวียตมาแทนที่ "แองเตอร์นาซิอองนาล" และนำเพลงชาติสาธารณรัฐสังคมนิยมโซเวียตอาเซอร์ไบจานมาใช้แทน
จากนั้นใน ค.ศ. 1989 หลังการเปลี่ยนแปลงจาก "เปเรสตรอยคา" Aydin Azimov ผู้ประพันธ์ ได้จัดให้มีการบันทึกเสียงโดยวงซิมโฟนีและประสานเสียงเต็มรูปแบบสมัยใหม่ จนในฤดูใบไม้ร่วงจึงมีการเผยแพร่ "อาแซร์ไบจานมาร์ชือ" ในโทรทัศน์และวิทยุในอาเซอร์ไบจาน หลังจากเปิดตัวเป็นเวลา 70 ปี
ฟื้นฟูหลังโซเวียต.
ภายหลังการล่มสลายของสหภาพโซเวียตในฤดูใบไม้ผลิ ค.ศ. 1992 ผู้นำรัฐบาลของขบวนการเคลื่อนไหวเรียกร้องเอกราชอาเซอร์ไบจาน ได้มีการขับร้องเพลงชาติ. ต่อมารัฐสภาแห่งชาติ (Milli Mejlis) การประกาศตรารัฐบัญญัติเมื่อวันที่ 27 พฤษภาคม ค.ศ. 1992
การใช้.
<templatestyles src="Template:Quote_box/styles.css" />
Law of the Republic of Azerbaijan on the National Anthem of the Republic of Azerbaijan
<poem>
"Milli Mejlis of the Republic of Azerbaijan decrees:"
Law of the Republic of Azerbaijan: On the approval of the Regulations on the National Anthem of the Republic of Azerbaijan
"Milli Mejlis of the Republic of Azerbaijan decrees:"
</poem>
 Milli Mejlis, dated 2 March 1993 
 อาเซอร์ไบจาน ! อาเซอร์ไบจาน !
 แผ่นดินอันรุ่งเรืองแห่งลูกหลานผู้หาญกล้า !
 เราพร้อมมอบจิตวิญญาณให้แก่ท่าน !
 เราพร้อมจะหลั่งเลือดเพื่อท่าน !
 จงมีชีวิตที่เป็นสุขภายใต้ร่มธงสามสีของท่าน !
 จงมีชีวิตที่เป็นสุขภายใต้ร่มธงสามสีของท่าน !
 ดวงใจนับพันพร้อมยอมพลีให้
 เมื่ออาณาเขตของท่านได้กลายเป็นสมรภูมิ !
 เหล่านักรบผู้ยอมสละซึ่งชีพตน 
 แต่ละคนจักเป็นวีรชน !
 ขอให้เธอจงเป็นสวนอันอุดมสมบูรณ์ 
 ชีวิตเราจะขอพลีเพื่อท่านทุกเวลา !
 ความเป็นที่รักจากใจจริงของเรา
 ความเป็นที่รักอันมากมายล้นล้วนสถิตในใจเรา ! 
 จงพิทักษ์ศักดิ์ศรีของท่านไว้
 จงชูธงแห่งท่านไว้ !
 และพิทักษ์ศักดิ์ศรีของท่านไว้
 คือความมุ่งมั่นอย่างแรงกล้าของเหล่ายุวชน !
 ประเทศจงเจริญ ! ประเทศจงเจริญ !
 อาเซอร์ไบจาน ! อาเซอร์ไบจาน !
 อาเซอร์ไบจาน ! อาเซอร์ไบจาน !
เรียบเรียงดนตรีใหม่.
ฟิลลิปส์ เชปปาร์ด ได้เรียบเรียงดนตรีใหม่ เพลงชาติสำหรับใช้ในพิธีมอบเรียญรางวัล ของการแข่งขันโอลิมปิกฤดูร้อน 2012 และ พาราลิมปิกฤดูร้อน 2012 บรรเลงโดยวงดุริยางค์ฟีลฮาร์โมนิกแห่งกรุงลอนดอน
ปืนไร้แรงสะท้อนถอยหลัง

ปืนไร้แรงสะท้อนถอยหลัง (ปรส.) มีชื่อและตัวย่อภาษาอังกฤษว่า Recoilless Rifle หรือ Recoilless Gun (RCL) เป็นอาวุธต่อสู้รถถังมีความมุ่งหมายทางยุทธวิธี 2 ประการคือ ภารกิจหลักใช้ยิงต่อสู้รถถัง ส่วนภารกิจรองใช้ยิงสังหารบุคคลและทำลายสิ่งกำบัง จัดเป็นอาวุธวิถีราบลำกล้องเรียบ ทำการเล็งด้วยวิธีการเล็งตรง 
ลักษณะโดยทั่วไป.
ปืนไร้แรงสะท้อนถอยหลังจัดเป็นอาวุธประจำหน่วย มีวิถีราบ ภายในลำกล้องเรียบ ก่อนทำการยิงจะใช้การเล็งผ่านกล้องหรือใช้การยิงชี้เป้าก่อนด้วยปืนชี้ตำแหน่งกระสุนถูกไปที่เป้าหมายแล้วทำการยิงปืนไร้แรงสะท้อนถอยหลังตามไปอีกที 
ขณะทำการยิงนั้น พลยิง พลบรรจุกระสุน และผู้ที่อยู่รอบๆปืนไร้แรงสะท้อนถอยหลังจะต้องทำการอุดหูหรือใส่เครื่องป้องกันหู เนื่องจากอาวุธชนิดนี้มีเสียงดังในระดับที่เป็นอันตรายต่อระบบประสาท และไม่ควรไปยืนอยู่บริเวณท้ายลำกล้องของปืนไร้แรงสะท้อนถอยหลังเป็นอย่างยิ่ง เนื่องจากเป็นบริเวณที่เปลวเพลิงจากการเผาไหม้ดินขับกระสุนจะออกมาในทิศทางนั้น 
กองทัพไทยมีปืนไร้แรงสะท้อนถอยหลังชนิดต่างๆประจำการดังนี้
ต้มข่าไก่

ต้มข่าไก่ เป็นอาหารไทยชนิดหนึ่ง มีลักษณะเป็นแกงใส่กะทิ เนื้อไก่ และเห็ด น้ำแกงมีสีขาวขุ่น มีการใส่สมุนไพรต่าง ๆ คล้ายต้มยำ เช่น ข่า ใบมะกรูด ตะไคร้ มะนาว พริก โรยหน้าด้วยผักชี มีรสชาติเปรี้ยว เค็ม มัน
ต้มข่าเป็นแกงของไทยที่มีต้นกำเนิดประมาณปี พ.ศ. 2433 และถูกบันทึกครั้งแรกในตำราอาหารไทย กลุ่มแรกประเภทแกงที่มีการบันทึกไว้เรียกว่า ต้มข่าเป็ด ซึ่งมีเนื้อเป็ดและข่าอ่อนในแกงที่มีกะทิเป็นส่วนผสมหลัก เมื่อเวลาผ่านไป เนื้อไก่กลายเป็นตัวเลือกโปรตีนที่ได้รับความนิยมมากขึ้น และอาหารจานนี้ได้พัฒนาเป็นเวอร์ชันที่รู้จักกันในชื่อ ต้มข่าไก่ ซึ่งทำจากเนื้อไก่แทนเนื้อเป็ด นอกจากเนื้อไก่แล้ว กุ้งก็เป็นตัวเลือกโปรตีนที่ได้รับความนิยมและมักเรียกว่า ต้มข่ากุ้ง โดยต้มข่ามีส่วนผสมพื้นฐานหลายอย่างเหมือนกับแกงยอดนิยมอีกชนิดหนึ่งที่เรียกว่า ต้มยำ อย่างไรก็ตาม ต้มข่ามีความแตกต่างด้วยการเพิ่มกะทิ ซึ่งทำให้มีเนื้อสัมผัสที่เข้มข้นและมีรสชาติที่ละมุนลิ้นและหวานกว่าเมื่อเทียบกับต้มยำ
วัตถุดิบ.
สูตรต้มข่าไก่โดยทั่วไปจะใส่ กะทิ ข่า (บางครั้งใช้ ขิงแทนได้) ใบมะกรูด ตะไคร้ พริกไทย ผักชี เห็ดฟาง (หรือเห็ดหอมหรือเห็ดชนิดอื่น) ไก่ น้ำปลา และน้ำมะนาว บางอาจใส่พริกคั่ว
รูปแบบต่าง ๆ.
มีต้มข่าไก่แบบอื่น ๆ ที่ทำจากอาหารทะเล (ต้มข่าทะเล), เห็ด (ต้มข่าเห็ด), เนื้อหมู (ต้มข่าหมู) และเต้าหู้ (ต้มข่าเต้าหู้)
เกาะสิเหร่

เกาะสิเหร่ อยู่ทางทิศตะวันออกเฉียงใต้ของเกาะภูเก็ต โดยมีคลองท่าจีนกั้นระหว่างเกาะกับแผ่นดินใหญ่ ซึ่งเป็นเกาะที่แยกออกมาไม่มากนัก ทางจังหวัดจึงได้ให้เกาะสิเหร่ถือเป็นพื้นที่รวมกันเป็นหนึ่งของเกาะภูเก็ต ซึ่งอยู่ห่างจากตัวเมืองภูเก็ตและศูนย์ราชการจังหวัดประมาณ 4 กิโลเมตร เกาะสิเหร่ มีเนื้อที่ประมาณ 20 ตารางกิโลเมตร ซึ่งตั้งอยู่ในเขตพื้นที่ของเทศบาลตำบลรัษฎา ในอำเภอเมืองภูเก็ต โดยมีสะพานใหญ่เชื่อมติดต่อกันโดยสะดวก ชายหาดที่เกาะสิเหร่ทุกหาดมีทิวทัศน์ที่สวยงาม แต่ไม่เหมาะกับการเล่นน้ำ เพราะน้ำทะเลมีลักษณะขุ่นเล็กน้อย เป็นทรายปนโคลนและมีหินปะการังเล็ก ๆ ขึ้นอยู่เต็ม แต่บนหาดทรายเหมาะกับการพักผ่อนและทำกิจกรรมนันทนาการ มีบรรยากาศดี เงียบสงบและอากาศบริสุทธิ์
คำว่า "สิเหร่" มาจากภาษาอูรักลาโวยจว่า "ปูเลาซีเระฮ" (Pulau sirih) หมายถึง "เกาะสิเหร่" "ปูเลา" แปลว่า "เกาะ" ส่วน "ซีเระฮ" แปลว่า "พลู" หรือ "ใบพลู" ที่ใช้กินกับหมาก ชาวอูรักลาโวยจหรือชาวเล (ชาวไทยใหม่) เป็นกลุ่มชนกลุ่มแรกที่มาอาศัยอยู่ในพื้นที่เกาะสิเหร่
สถานที่สำคัญดั้งเดิมของ เกาะสิเหร่.
เป็นที่ตั้งของหมู่บ้านชาวเล ชาวอูรักลาโวยจหรือเรียกอีกชื่อหนึ่งว่า “ชาวไทยใหม่” ที่มาตั้งถิ่นฐานอาศัยอยู่ที่เกาะสิเหร่ มีจำนวนมากกว่า 200 หลังคาเรือน ใช้ภาษาพูดแต่ไม่ใช้ภาษาเขียน สำเนียงคล้ายภาษามลายู ชาวเลที่นี่มีความเป็นอยู่แบบเรียบง่าย โดยทำอาชีพประมงเป็นหลัก สมเด็จพระศรีนครินทราบรมราชชนนี เคยเสด็จพระราชดำเนินเยี่ยมเยียนหมู่บ้านชาวเล บ้านแหลมตุ๊กแก เกาะสิเหร่ และต่อมา สมเด็จย่าฯ ทรงทราบถึงความต้องการของการมีบัตรประชาชนของชาวอูรักลาโวยจ สมเด็จย่าฯ จึงได้พระราชทาน ชื่อและสกุล ให้แก่ชาวเล ที่เกาะสิเหร่ และหาดราไวย์ว่า “ประโมงกิจ” เป็นที่ซาบซึ้งในพระมหากรุณาธิคุณ จากสมเด็จย่าฯ มาจนทุกวันนี้ สมเด็จย่าฯ ทรงเยี่ยมเยียนชาวเล (ชาวไทยใหม่) บ้านแหลมตุ๊กแกและบ้านราไวย์ อีกหลายครั้ง
บนเกาะมีโรงเรียนของรัฐอยู่ 1 โรง คือ โรงเรียนเกาะสิเหร่ ก่อตั้งเมื่อปี พ.ศ. 2478 เปิดสอนตั้งแต่ชั้นอนุบาล ถึง มัธยมศึกษาปีที่ 3 เป็นโรงเรียนในสังกัดสำนักงานเขตพื้นที่การศึกษาภูเก็ต ซึ่งผ่านการประเมินให้เป็นโรงเรียนในฝัน (โรงเรียนดีใกล้บ้าน) 
วัดเขาเกาะสิเหร่ ชื่อปัจจุบัน “วัดบ้านเกาะสิเหร่” เริ่มดำเนินการก่อสร้างขึ้นในปีพุทธศักราช 2503 โดยหลวงพ่อสุภา กนฺตสีโล เป็นผู้ดำเนินงาน เดิมอดีตเป็นสำนักสงฆ์ ด้วยความสนับสนุนของญาติโยมผู้มีจิตศรัทธา วัดเขาเกาะสิเหร่ ได้ดำเนินการก่อสร้างไปอย่างต่อเนื่อง ท่านใช้เวลาในการก่อสร้างนานถึง 6 ปี อาคารส่วนใหญ่ที่ใช้ประกอบศาสนกิจจำเป็นต่าง ๆ ก็สำเร็จ ถือได้ว่าเป็นวัดที่สมบูรณ์ ร่มรื่นและสะดวกสบาย เหมาะแก่การปฏิบัติธรรมอีกวัดหนึ่งและตั้งชื่อธรรมสถานแห่งนี้ไว้ว่าวัดเกาะสิเหร่ เพื่อให้คล้องจองกับเกาะสิเหร่ซึ่งชาวภูเก็ตทั่ว ๆ ไป เรียกว่า “เขาหมอน” หลวงปู่สุภา กนฺตสีโล จึงปรารภกับ คุณสวัสดิ์ อุทัยศรี ศุลกากรเขตภูเก็ตว่า จะสร้างพระพุทธไสยาสน์ (พระนอน) ขนาดความยาวประมาณ 20 เมตร ญาติโยมทั้งหลายต่างอนุโมทนาเห็นดีด้วย จึงจัดกฐินและผ้าป่าไปถวายเพื่อไปสมทบทุนสร้างพระพุทธไสยาสน์ อันเป็นปูชนียวัตถุสำคัญ และถือเป็นสัญลักษณ์อีกอย่างหนึ่งของจังหวัดภูเก็ต
พระพุทธไสยาสน์ได้เริ่มก็สร้างขึ้นในปีพุทธศักราช 2504 ใช้งบประมาณกว่า 10 ล้านบาท เป็นพระพุทธรูปปางไสยาสน์ ขนาดความยาวองค์ตลอด 18.5 เมตร ประดิษฐานไว้บนยอดเขาหมอนหรือเขาเกาะสิเหร่ เมื่อสร้างเสร็จ หลวงปู่ได้ทูลเกล้าฯ ขอพระราชทานแววพระเนตร จากพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ ซึ่งได้ทรงพระกรุณาโปรดเกล้าฯ พระราชทานให้ตามคำกราบบังคมทูลขอ
หน่วยงานท้องถิ่นผู้ดูแล.
เทศบาลตำบลรัษฎา
อาร์พีจี (อาวุธ)

อาร์พีจี (ย่อมาจาก "rocket-propelled grenade" "ระเบิดซึ่งขับเคลื่อนด้วยจรวด") เป็นระบบอาวุธต่อต้านรถถังซึ่งประกอบด้วยอุปกรณ์ยิงประทับบ่า (shoulder-fired) ศัพท์ทางการทหารเรียกว่า เครื่องยิงจรวด ลักษณะเป็นปล้องสำหรับยิงจรวดซึ่งที่หัวติดวัตถุระเบิดไว้ อาร์พีจีบางประเภทใช้ได้ครั้งเดียว บางประเภทสามารถบรรจุซ้ำได้ โดยส่วนใหญ่บรรจุจรวดเข้าทางปากปล้อง
อาร์พีจีทรงประสิทธิภาพมากเมื่อใช้ต่อต้านยานพาหนะติดอาวุธ
จรวดอาร์พีจีนั้นกองทัพสหภาพโซเวียตพัฒนาขึ้นภายหลังสงครามโลกครั้งที่สอง โดยปรับปรุงมาจากอาวุธพันแซร์เฟาสท์ (Panzerfaust) ของนาซีเยอรมนี อาร์พีจีรุ่นแรกที่ใช้ในกองทัพโซเวียต คือ อาร์พีจี-2 ซึ่งเริ่มใช้ในปี 1949 ต่อมาได้ปรับปรุงเป็นอาร์พีจี-7 เมื่อปี 1961 และแบ่งปันให้มิตรประเทศใช้ ก่อนจะแพร่หลายเป็นอันมากในยุคสงครามเย็น
เครื่องยิงลูกระเบิดเอ็ม79

เครื่องยิงลูกระเบิดเอ็ม 79 เป็นเครื่องลูกระเบิดแบบประทับบ่า ใช้ยิงลูกระเบิดขนาด 40 มม. ออกแบบโดยศูนย์วิจัยของกองทัพสหรัฐอเมริกา ที่ Springfield Armory เมืองสปริงฟิลด์ รัฐแมสซาชูเซตส์ ระหว่าง พ.ศ. 2496 - 2513 เริ่มประจำการครั้งแรกในช่วงสงครามเวียดนาม จนถึงปัจจุบันมีใช้งานในกว่า 40 ประเทศ ทั้งในทหารหน่วยรบ และสามารถใช้ยิงกระสุนแก๊สน้ำตา สำหรับใช้ในการปราบจลาจล
พืชที่ถูกละเลยและมีการนำมาใช้ประโยชน์น้อย

พืชที่ถูกละเลยและมีการนำมาใช้ประโยชน์น้อย (NUS) คือ พืชที่โดยปกติสามารถนำมาใช้เป็นอาหาร เป็นพืชเส้นใย ทำเป็นอาหารสัตว์ เป็นพืชน้ำมัน หรือเป็นพืชมีคุณสมบัติทางยา พืชจำพวกนี้ยังมีการศึกษาน้อยถึงศักยภาพเพื่อความมั่นคงทางอาหาร สารอาหาร สุขภาพ รายได้ และความเป็นประโยชน์ต่อสภาพแวดล้อม ซึ่งเป็นพืชที่นักวิจัยและคนอื่นๆ มองข้ามความสำคัญ
ภาพรวม.
NUS ถูกปลูกอยู่ในพื้นที่เล็กๆ ปัจจุบันมีเพียงพืช 3 ชนิด คือ ข้าวโพด ข้าวสาลี และข้าว ซึ่งเป็นแหล่งโปรตีนและพลังงานส่วนใหญ่ของโลก มี 95 % ของอาหารบนโลกได้มาจากพืชเพียง 30 ชนิด ในขณะที่ยังเหลือพืชอีกประมาณ 7,500 ชนิดบนพื้นโลกที่สามารถกินได้ ซึ่งพืชเหล่านี้ถูกจัดให้เป็นพืชที่มีการนำมาใช้ประโยชน์น้อย และพืชที่ถูกละเลย รวมถึงพืชที่มีการใช้อย่างกว้างขวางในอดีตแต่ปัจจุบันลดน้อยลง พืชจำพวก NUS นอกจากจะมีศักยภาพด้านการค้าแล้ว พืชดังกล่าวยังเป็นมิตรต่อสภาพแวดล้อม ทั้งนี้เนื่องจากความสามารถในการปรับตัวต่อดินและสภาพอากาศ 
1.มีคุณประโยชน์ทางอาหารและพลังงาน
2.นำมาปลุกได้ หรือ เคยปลูกในอดีตแต่ปัจจุบันมีการปลูกน้อยลง
3.การเพาะปลูกน้อยเมื่อเทียบกับพืชอื่น
1.มีคุณประโยชน์ในแง่ของความหลากหลายและมีศักยภาพสูงในการเพิ่มรายได้ ช่วยในเรื่องความมั่นคงของอาหาร มีสารอาหารสูง
2.มีความสัมพันธ์ในแง่การปรับตัวกับพื้นที่ปลูกหรือแหล่งกำเนิดได้ดี
3.เป็นทั้งพืชในท้องถิ่นและพืชการค้า หรือพืชป่าที่มีข้อมูลเกี่ยวกับชีววิทยา การเพาะปลูก และการนำไปใช้น้อย
4.ปรับตัวได้ในระบบนิเวศน์เฉพาะและแหล่งกำเนิด
5.มีข้อจำกัดของระบบการผลิตเมล็ดพันธุ์
6.นำมาใช้ในประเพณีระดับท้องถิ่น
7.ถูกรวบรวมจากป่าและนำมาผลิตเพื่อการค้า
8.ได้รับความสนใจน้อยจากการวิจัย นักส่งเสริม เกษตรกร ผู้วางแผนระดับนโยบาย ผู้ผลิตทางเทคโนโลยี และผู้บริโภค
9.อาจเป็นพืชที่มีคุณค่าทางอาหารสูงและมีสารทางยา
[[หมวดหมู่:ความยั่งยืน]]
[[หมวดหมู่:เกษตรกรรม]]
[[หมวดหมู่:Underutilized crops| ]]
[[หมวดหมู่:Crops]]
พอล โจนส์

พอล สตีเว่น โจนส์ เป็นอดีตนักฟุตบอลทีมชาติเวลส์ในตำแหน่งผู้รักษาประตู เคยเล่นในอังกฤษให้หลายสโมสรเช่นเซาแทมป์ตันและลิเวอร์พูล โดยพอล โจนส์ เล่นฟุตบอลจนถึงอายุ 40 ปี โดยเล่นให้ทีมเล็กๆชื่อบอกนอร์ รีจิส ทาวน์ซึ่งเป็นทีมฟุตบอลในเมืองที่ตัวเขาและภรรยาประกอบธุรกิจอยู่ เป็นทีมสุดท้าย
ประวัติ.
พอล โจนส์เริ่มอาชีพนักฟุตบอลที่สโมสรคิดเดอร์สมินสเตอร์ ในปี 1986 และหลังจากนั้นเขาย้ายไปร่วมทีมวูลฟ์แฮมป์ตัน วันเดอเรอร์ส ด้วยค่าตัวเพียง60,000 ปอนด์ ในปี 1991 เขาได้ลงเล่นให้สโมสรรวมทุกรายการเพียง44นัดก่อนจะย้ายมาร่วมทีมสต็อคปอร์ท เคาน์ตี้ในปี ค.ศ.1996
ภาบใต้การคุมทีมของเดฟ โจนส์
ต่อมาเมื่อเดฟ โจนส์กุนซือของสต็อดปอร์ทย้ายไปคุมทีมเซาแทมป์ตัน เขาก็ซื้อตัวพอลไปร่วมทีมด้วย และก็ได้กลายเป็นผู้เล่นคนสำคัญของทีมเรื่อยมา โดยฤดูกาล1997-1998เขาได้รับเลือกให้เป็นผู้เล่นยอดเยี่ยมของสโมสร และติดทีมชาติเวลส์เป็นครั้งแรกจนก้าวเข้ามายึดมือหนึ่งในที่สุด นอกจากนี้เขายังได้เล่นในเอฟเอคัพนัดชิงชนะเลิศ ปี2003 ซึ่งแพ้แก่อาร์เซนอลโดยเขาลงสนามมาเป็นตัวสำรองของอันติ นีมี่ผู้รักษาประตูมือหนึ่งที่บาดเจ็บ ทำให้เขาเป็นผู้รักษาประตูตัวสำรองคนแรกที่ถูกเปลี่ยนตัวลงสนามในเอฟเอคัพนัดชิงชนะเลิศ 
ส่วนในทีมชาติเขาลงเล่นให้ทีมชาตินัดแรกในเกมส์พบสก็อตแลนด์ ในวันที่ 27 พฤษภาคม ปี 1997 โดยลงมาเป็นตัวสำรองของแอนดี้ มาริอ็อต และเล่นให้ทีมชาติทั้งหมด50นัด
เขาย้ายออกจากเซาแทมป์ตันในปี2003 โดยไปร่วมทีมลิเวอร์พูลในช่วงสั้นๆ และย้ายกลับไปเล่นให้วูลฟ์แฮมป์ตันอีกครั้งในเดือนมกราคม ปี 2004
เดือนธันวาคมปีดังกล่าวเขาถูกยืมตัวไปเล่นให้วัตฟอร์ด และในเดือนมกราคม ปี 2006 วูลฟ์ยกเลิกสัญญากับพอล โจนส์ด้วยความยินยอมของทั้ง2ฝ่าย หลังจากนั้นเขาย้ายไปเล่นให้กับควีนส์ปาร์ค เรนเจอร์สในช่วงปลายฤดูกาล 2005-06 และทำผลงานได้อย่างดีจึงได้รับการต่อสัญญาอีก1ปี และเล่นให้ทีมจนจบฤดูกาล2006-2007 เมื่อหมดสัญญากับสโมสรเขาย้ายไปเล่นฟุตบอลในลีกสมัครเล่นกับทีมบอกนอร์ รีจิสทาวน์
ศูนย์กลางของการกำเนิด

ศูนย์กลางของการกำเนิด  คือ บริเวณที่กลุ่มสิ่งมีชีวิตถือกำเนิดขึ้น เช่น พันธุ์พื้นถิ่นหรือพันธุ์ป่า หลายคนเชื่อว่าศูนย์กลางของการกำเนิดเป็นศูนย์กลางของความหลากหลายด้วย
พืช.
ต้นกำเนิดของพืชเป็นพื้นฐานของการปรับปรุงพันธุ์พืช ในกรณีที่ชี้ให้เห็นถึง พืชป่า พืชเครือญาติ และยีนใหม่ๆที่เป็นยีนเด่น และแหล่งของความต้านทานต่อโรค ความรู้เกี่ยวกับต้นกำเนิดของพืชมีความสำคัญในแง่ของการหลีกเลี่ยงการสูญเสียพันธุกรรมพืช (genetic erosion) การสูญเสียพันธุ์พืชเกิดขึ้นเนื่องจากการสูญเสียลักษณะทางนิเวศวิทยา และพันธุ์พื้นถิ่น การสูญเสียแหล่งที่อยู่ เช่น ป่า และการเพิ่มขึ้นของชุมชนเมือง การอนุรักษ์พันธุ์พืชทำได้โดยการรวบรวมยีน (gene bank) ซึ่งอาจอยู่ในรูปของการรวบรวมเมล็ด การแช่แข็งต้นพืช รวมถึงการรวมรวมในแหล่งที่อยู่ตามธรรมชาติ โดยเฉพาะแหล่งที่เป็นต้นกำเนิดพืช
ศูนย์กลางของวาวิลอฟ.
ศูนย์กลางของวาวิลอฟ เป็นศูนย์กลางที่เริ่มก่อตั้งโดย Nikolai Ivanovich Vavilovเพื่อเป็นศูนย์กลางเริ่มต้นสำหรับพืชพื้นถิ่น วาวิลอฟ ได้พัฒนาทฤษฎีของศูนย์กลางการกำเนิดพืชปลูก เขาพูดว่าพืชไม่ได้กำเนิดอยู่บนพื้นที่ใดพื้นที่หนึ่งในโลก หากเพียงแต่จะอยู่อย่างกระจายตามภูมิภาคต่างๆ เป็นที่น่าเชื่อว่า ศูนย์กลางของการกำเนิดเป็นศูนย์กลางของความหลากหลาย จนกระทั่งในปัจจุบัน Vavilov center ก็ยังครอบคลุมถึงภูมิภาคต่างๆที่มีความหลากหลายทางพันธุกรรมของพืชป่าและเป็นแหล่งธรรมชาติของพืชพื้นถิ่น
ศูนย์กลางของพืชปลูกในโลก
References.
<templatestyles src="Reflist/styles.css" />
Crop wild relative

Crop Wild Relative คือ สายพันธุ์ป่าของพืชอาหารพันธุ์เพาะปลูก
ภาพรวม.
สายพันธุ์ป่าของพืชปลูกหรือ Crop Wild Relatives (CWR) ที่รวมถึงบรรดาพืชสายพันธุ์ลูกที่เกิดขึ้นและพืชสายพันธุ์ที่ใกล้ชิดอื่นๆ ซึ่งเป็นแหล่งทรัพยากรที่มีความสำคัญสำหรับการเพิ่มผลผลิตทางการเกษตรและสำหรับระบบนิเวศน์เกษตรที่ยั่งยืน CWR เป็นตัวพิสูจน์ถึงความมั่นคงทางอาหาร ในสถานการณ์ที่ภูมิอากาศโลกเปลี่ยนแปลง และระบบนิเวศวิทยาที่ไม่มีเสถียรภาพ Nikolai Vavilov ซึ่งเป็นนักพฤษศาสตร์ชาวรัสเซี่ยน และเป็นผู้หนึ่งที่จุดประกายความสำคัญของ CWR ในช่วงต้นของศตวรรษที่ 20 พันธุกรรมของCWR ถูกนำมาใช้โดยมนุษย์มาเป็นพันปีแล้ว เพื่อปรับปรุงผลผลิตและคุณภาพผลผลิตของพืช เกษตรกรใช้วิธีการดั่งเดิมในการปรับปรุงพันธุ์พืช ตัวอย่างเช่น ในเม็กซิโก ข้าวโพดพันธุ์ป่า (Zea mexicana) จะถูกปลูกเป็นแถวข้างๆข้าวโพดพันธุ์เพาะปลูก เพื่อสนับสนุนให้เกิดการผสมข้ามตามธรรมชาติและช่วยปรับปรุงผลผลิต ยิ่งไปกว่านั้นในปัจจุบัน นักปรับปรุงพันธุ์ได้ใช้ยีนของ CWR เพื่อปรับปรุงให้เกิดความหลากหลายของพืชเช่นข้าว (Oryza sativa) , มะเขือเทศ (Lycopersicon esculentum) และพืชตระกูลถั่ว CWR ให้ยีนที่เป็นประดยชน์อย่างมากแก่พืชปลูกและพันธุ์พืชใหม่ๆของพืชปลูกหลักในปัจจุบันมียีนของพันธุ์ป่าติดมาด้วย ดังนั้น CWR จึงเป็นพืชป่าที่สัมพันธ์กับชนิดพืชที่มีความสำคัญทางด้านสังคมและเศรษฐกิจทั้งในแง่ อาหารมนุษย์ อาหารสัตว์และพืชอาหารสัตว์ พืชที่ใช้เป็นยา เครื่องปรุงรส ไม้ดอก ไม้ป่า และพืชที่ใช้ในอุตสาหกรรม เช่น น้ำมัน เส้นใยและพืชอื่นที่มีลักาณะที่เป็นประโยชน์ เราสามารถเรียก CWR ถูกเรียกว่าเป็น “พืชป่าที่มีการนำมาใช้ทางอ้อมโดยอาศัยความใกล้ชิดของยีนและความสัมพันธ์กับพืชที่กำลังปลูก”
การอนุรักษ์.
CWR เป็นองค์ประกอบที่สำคัญของระบบนิเวศน์ธรรมชาติและระบบนิเวศน์เกษตร และดังนั้นมีความสำคัญในการรักษาระบบนิเวศน์โดยรวม การอนุลักษณ์ CWR และการใช้อย่างยั่งยืนจึงมีความสำคัญสำหรับการปรับปรุงผลผลิตทางการเกษตร การเพิ่มความมั่นคงทางอาหาร และการรักษาสภาพแวดล้อม ประชากรตามธรรมชาติของ CWR กำลังอยุ่ในภาวะเสี่ยงเพิ่มขึ้น กล่าวคือถูกคุกคามโดยสูญเสียสภาพพื้นที่อยู่ถูกทำลายและสภาพแวดล้อมที่เสื่อมโทรม หรือถูกเปลี่ยนสภาพไปเพื่อใช้ประโยชน์อย่างอื่น การทำลายป่าจะนำไปสู่การสูญเสียพืชป่าที่สำคัญหลายชนิดที่สัมพันธ์กับผลไม้ ถั่ว และพืชอุตสาหกรรม ประชากรของพืชป่าขอธัญพืช ที่เคยมีในเขตแห้งแล้งหรือกึ่งแห้งแล้งกำลังถูกทำให้ลดน้อยลงอย่างรุนแรงโดยการทำลายพื้นหญ้าและสุดท้ายจะกลายเป็นทะเลทราย การเจริญเติบโตของภาคอุตสาหกรรมเกษตรมีส่วนทำให้ CWR มีน้อยลงในระบบนิเวศน์เกษตร การอนุลักษณ์และใช้ CWR อย่างฉลาด เป็นสิ่งที่จำเป็นที่จะช่วยเพิ่มความปลอกภัยทางอาหาร กำจัดความทุกข์ยาก และรักษาสภาพแวดล้อม
โพสต์พังก์ริไววัล

โพสต์พังก์ริไววัล  เป็นแนวดนตรีออลเทอร์นาทิฟร็อกแนวหนึ่ง เริ่มต้นในคริสต์ทศวรรษ 2000 โดยสานต่อแนวทางของดนตรีโพสต์-พังก์จากปลายคริสต์ทศวรรษ 1970 โดยนำเอกลักษณ์ของแนวนี้มาผสมกับแนวทดลองอื่น แต่ยังรักษารูปแบบจากคริสต์ทศวรรษ 1970 เอาไว้ แนวนี้เริ่มต้นจากทั้งสหรัฐอเมริกา (เช่น เดอะสโตรกส์) และอังกฤษ (เช่น อาร์กติกมังกีส์)
เจาเจ้ง

เจาเจ้ง (#เปลี่ยนทาง ค.ศ. 184–185) มีชื่อในภาษาจีนกลางว่า โจว จิ้ง  เป็นนายทหารในยุคราชวงศ์ฮั่นตะวันออกของจีน
ประวัติ.
เจาเจ้งรับราชการในตำแหน่งนายกองพันปราบอนารยชน (破虜校尉 "พั่วลู่เซี่ยวเว่ย์") เมื่อ ค.ศ. 184 กบฏโพกผ้าเหลืองก่อการกำเริบ เจาเจ้งนำทัพหลวงไปโจมตีกบฏในมณฑลอิวจิ๋ว (幽州 "โยวโจว") ในช่วงเวลานั้น เล่าปี่ (劉備 "หลิว เป้ย์") นำกลุ่มทหารอาสาสมัครเข้าร่วมกับเจาเจ้งในการรบกับกบฏ
"อิง-สฺยงจี้" (英雄記) บันทึกว่าเจาเจ้งเคยร่วมกับกองซุนจ้าน (公孫瓚 "กงซุน จ้าน") ในการศึกกับกลุ่มชนเผ่า ครั้งหนึ่งเจาเจ้งติดกับดักและถูกกลุ่มชนเผ่าล้อมไว้ กองซุนจ้านนำพลไปโจมตีชนเผ่าและสลายวงล้อม จากนั้นเจาเจ้งและกองซุนจ้านจึงนำทหารเข้าโจมตีกลุ่มชนเผ่าและขับไล่ออกจากชายแดนด้านเหนือได้สำเร็จ
เมื่อ ค.ศ. 185 กบฏเลียงจิ๋ว (涼州 "เหลียงโจว") ก่อการกำเริบ เจาเจ้งเข้าร่วมกับขุนพลฮองฮูสง (皇甫嵩 "หฺวางฝู่ ซง") ในการโจมตีกบฏ เวลานั้นเจาเจ้งดำรงตำแหน่งเป็นแม่ทัพราชองครักษ์ทัพเหนือ (北軍中侯 "เป่ย์จฺวินจงโหว") ซึ่งเป็นตำแหน่งแม่ทัพระดับสูงในกำลังทหารราชองครักษ์ ในช่วงเวลานั้น เจาเจ้งเสนอให้เกณฑ์ทหารจากชนเผ่าเซียนเปย์ (鮮卑) แทนที่จะเกณฑ์จากชนเผ่าออหวน (烏桓 "อูหฺวาน") เพื่อให้มาช่วยในการรบกับกบฏ นายทหารหาน จั๋ว (韓卓) เห็นด้วยกับเจาเจ้งและกล่าวว่าหากเจาเจ้งมีทหารม้าชนเผ่าเซียนเปย์ 5,000 นายก็จะสามารถปราบกบฏได้ แต่เองเตียว (應劭 "อิง เช่า") ไม่เห็นด้วยเพราะเองเตียวมีความเห็นว่าชนเผ่าเซียนเปย์มีความละโมบและมีความน่าเชื่อถือต่ำกว่าชนเผ่าออหวน เหล่าขุนพลจึงประชุมหารือกันในเรื่องสองความคิดเห็นนี้ และในที่สุดก็นำความคิดเห็นของเองเตียวไปใช้
ตองจิ๋ว

ตองจิ๋ว มีชื่อในภาษาจีนกลางว่า ถาง โจว  เป็นลูกศิษย์คนหนึ่งของเตียวก๊ก (張角 "จาง เจฺว๋") ซึ่งเป็นผู้นำของกบฏโพกผ้าเหลืองในช่วงปลายราชวงศ์ฮั่นตะวันออก 
ประวัติ.
ตองจิ๋วเป็นชาวเมืองเจลำ (濟南郡 "จี่หนานจฺวิ้น") ซึ่งปัจจุบันคือนครจี่หนาน (濟南市 "จี่หนานชื่อ") มณฑลชานตง (山東) เป็นลูกศิษย์คนหนึ่งของเตียวก๊กซึ่งเป็นผู้นำของกบฏโพกผ้าเหลือง
เมื่อ ค.ศ. 183 เตียวก๊กสั่งให้ม้าอ้วนยี่ (馬元義 "หม่า ยฺเหวียนอี้") ให้เตรียมการก่อกบฏ ม้าอ้วนยี่ระดมเหล่าสาวกจากมณฑลเกงจิ๋ว (荊州 "จิงโจว") และยังจิ๋ว (揚州 "หยางโจว") ได้หลายหมื่นคนและให้รวมอยู่ในอำเภอเงียบกุ๋น (鄴城 "เย่เฉิง") และลอบตัดสินบนขุนนางขันทีตำแหน่งผู้ถวายงานกลาง (中常侍 "จงฉางชื่อ") ได้แก่ ฮองสี (封諝 "เฟิง ซฺวี"), สฺวี เฟิ่ง (徐奉) และคนอื่น ๆ ให้เป็นไส้ศึกอยู่ภายใน นัดแนะวันก่อกบฏทั้งภายนอกและภายในเป็นปีถัดไปซึ่งเป็นปีเจี๋ยจื่อ (甲子) ตามระบบกานจือ (干支) ในวันที่ 5 เดือน 3 ซึ่งเป็นวันเจี๋ยจื่อ แต่ก่อนที่จะได้เริ่มการก่อกบฏ ตองจิ๋วที่เป็นลูกศิษย์ของเตียวก๊กเผยแผนการของเตียวก๊กให้ราชสำนักทราบ ม้าอ้วนยี่จึงถูกจับเมื่อเดือน 1 ของศักราชจงผิง (中平) ปีที่ 1 (ค.ศ. 184) และถูกประหารชีวิตในลกเอี๋ยง (洛陽 "ลั่วหยาง") นครหลวงของราชวงศ์ฮั่นด้วยวิธีแยกร่าง การทรยศของตองจิ๋วและการเสียชีวิตของม้าอ้วนยี่ทำให้เตียวก๊กจำต้องเร่งดำเนินการก่อกบฏในเดือน 2 ของปีนั้นแทน
การทำเหมืองเว็บ

การทำเหมืองเว็บ  เป็นส่วนหนึ่งของการทำเหมืองข้อมูล มักจะนำมาใช้ในส่วนงานต่อไปนี้ ทำการคัดกรองสารสนเทศ, การเฝ้าระวัง, การทำเหมืองข้อมูลรายการลงบันทึกการเข้าถึงเว็บ สำหรับทำการวิเคราะห์ผู้ใช้, ช่วยในการเรียกดูเว็บ, และการบริการต่าง ๆ สำหรับต่อสู้กับอาชญากรรมบนอินเทอร์เน็ต การทำเหมืองเว็บสามารถรองรับฟังก์ชันต่อไปนี้
ชื่อบุคคลจีน

ชื่อบุคคลจีน จะมีการวางตำแหน่งของชื่อและนามสกุลต่างจากรูปแบบชื่อบุคคลไทย และชื่อบุคคลทางตะวันตก โดยจะมีการวางนามสกุลไว้หน้าชื่อ และเขียนชื่อทั้งหมดติดกัน โดยตัวอย่างเช่น หลิว เต๋อหัว (刘德华) ชื่อคือ เต๋อหัว และนามสกุลคือ หลิว ชื่อบุคคลจีนมีการใช้ในหลายประเทศที่ใช้ภาษาจีนเป็นหลักได้แก่ ประเทศจีน ประเทศไต้หวัน ประเทศสิงคโปร์
นามสกุลของจีน มักจะมีคำเดียว เช่น เฉิน (陳/陈) หวัง (王) จาง (張/张) ในอดีตอาจพบนามสกุลจีนสองพยางค์ขึ้นไป ซึ่งส่วนมากจะเป็นเชื้อสายราชวงศ์หรือขุนนาง เมื่อหญิงสาวแต่งงานก็จะเปลี่ยนไปใช้นามสกุลของสามี สำหรับชื่อตัวอาจมีหนึ่งหรือสองคำ ส่วนเสียงอ่านก็ขึ้นอยู่กับสำเนียงที่ใช้
อย่างเช่นเล่าปี่ ก็มีนามสกุลเล่า (ภาษาจีนกลางอ่านว่า หลิว) 
ชื่อของคนจีนนั้นจะมีสองชื่อคือ ชื่อที่เรียกกันในบ้านหรือในครอบครัว เรียกว่า "หมิง" มักมีพยางค์เดียว
และ "ชื่อทางการ" (Chinese style name, courtesy name หรือ adult name) ซึ่งเป็นชื่อที่ครูตั้งให้เมื่อเข้าเรียนหนังสือในโรงเรียน เป็นชื่อที่ใช้เรียกเพื่อแสดงความสุภาพ
เช่น เล่าปี่ เล่า (หลิว) เป็นชื่อสกุล ปี่ (เป้ย) เป็นชื่อตัว ส่วนชื่อทางการคือ เสวี้ยนเต๋อ
เจ้าจอมมารดาหม่อมราชวงศ์เกสร ในรัชกาลที่ 5

เจ้าจอมมารดาหม่อมราชวงศ์เกสร ในรัชกาลที่ 5 (สกุลเดิม สนิทวงศ์) เป็นธิดาของหม่อมเจ้าสวาสดิ สนิทวงศ์ (พระโอรสในพระเจ้าบรมวงศ์เธอ กรมหลวงวงศาธิราชสนิท) กับ หม่อมพลอย สนิทวงศ์ ณ อยุธยา
หม่อมราชวงศ์เกสร สนิทวงศ์ ถวายตัวเข้ารับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ให้พระประสูติกาลพระราชโอรสในพระบาทสมเด็จพระจุลจอมเกล้าเจ้าอยู่หัว 2 พระองค์ คือ
เจ้าจอมมารดาหม่อมราชวงศ์เกสร ในรัชกาลที่ 5 ถึงแก่อสัญกรรมในพระบาทสมเด็จพระจุลจอมเกล้าเจ้าอยู่หัว เมื่อวันที่ 17 มีนาคม พ.ศ. 2452
กรณียกิจ.
พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้นำทุนทรัพย์สมบัติของเจ้าจอมมารดาหม่อมราชวงศ์เกสร และพระราชโอรส 2 พระองค์ คือพระเจ้าลูกยาเธอ พระองค์เจ้าอิศริยาภรณ์ และ พระเจ้าลูกยาเธอ พระองค์เจ้าอนุสรณ์ศิริประสาธน์ ไปสร้างโรงเรียนเบญจมบพิตร (โรงเรียนมัธยมวัดเบญจมบพิตร ในปัจจุบัน)
เจ้าจอมหม่อมราชวงศ์ข้อ ในรัชกาลที่ 5

เจ้าจอมหม่อมราชวงศ์ข้อ ในรัชกาลที่ 5 เป็นธิดาของพระวรวงศ์เธอ พระองค์เจ้าสายสนิทวงศ์ กับหม่อมเขียน เป็นน้องสาวของหม่อมราชวงศ์สุวพันธุ์ สนิทวงศ์ เจ้าพระยาวงษานุประพัทธ์ (หม่อมราชวงศ์สท้าน สนิทวงศ์) และเจ้าจอมมารดาหม่อมราชวงศ์เนื่อง ในรัชกาลที่ 5 
หม่อมราชวงศ์ข้อ สนิทวงศ์ เข้าถวายตัวเป็นเจ้าจอมในพระบาทสมเด็จพระจุลจอมเกล้าเจ้าอยู่หัว แต่ไม่ได้ให้พระประสูติกาลพระราชโอรส หรือพระราชธิดา 
เจ้าจอมหม่อมราชวงศ์ข้อถึงแก่อนิจกรรมด้วยโรคชราเมื่อวันที่ 21 กรกฎาคม พ.ศ. 2475 สิริรวมอายุได้ 65 ปี และได้จัดพิธีพระราชทานเพลิงศพ ณ วัดปทุมวนารามราชวรวิหาร เมื่อวันที่ 26 กรกฎาคม พ.ศ. 2475 ในการนี้ได้พระราชทานเงิน ๑๐๐๐ สตางค์ ผ้าขาว ๒ พับ
ไบรอัน อดัมส์

ไบรอัน กาย อดัมส์  เกิดเมื่อวันที่ 5 พฤศจิกายน ค.ศ. 1959 เป็นนักร้อง นักแต่งเพลง และช่างภาพชาวแคนาดา และยังเป็นนักถ่ายภาพ อดัมส์ได้รับรางวัลแกรมมี่ครั้งที่ 34 ถึง 2 รางวัล ในสาขาการแสดงเพลงบรรเลงป็อปยอดเยี่ยม และ เขียนเพลงประกอบภาพยนตร์หรือโทรทัศน์หรือสื่ออื่นยอดเยี่ยม จากการทำงานในเพลงประกอบภาพยนตร์เรื่อง "Robin Hood: Prince of Thieves" โดยเพลง "(Everything I Do) I Do It for You" สามารถขึ้นไปถึงอันดับหนึ่งของชาร์ตของอังกฤษนานถึง 16 สัปดาห์ เขายังได้รับการเสนอเข้าชิงรางวัลแกรมมี่มาแล้วหลายครั้งโดยการเสนอชื่อเข้าชิงครั้งแรกของเขาเมื่อครั้งที่ 28 กับอัลบั้ม Reckless และเพลง "It's Only Love" ในชีวิตการทำงานของเขามียอดขายประมาณ 65 ล้านชุด อดัมส์ยังมีชื่อติดอยู่ในวอล์กออฟเฟมของทางแคนาดาในปี 1998 และในเดือนเมษายน 2006 และยังติดในมิวสิกฮอลออฟเฟมกับรางวัลจูโน 
เขายังได้รับการเสนอชื่อเข้าชิงรางวัลลูกโลกทองคำครั้งครั้งที่ 5 ของเขาในปี 2007 จากการประพันธ์เพลงในภาพยนตร์เรื่อง "Bobby" และได้รับการเสนอชื่อเข้าชิงรางวัลออสการ์มาแล้ว 3 ครั้งสำหรับผลงานในเพลงประกอบภาพยนตร์
พลิกหลักสูตรมรณะ

พลิกหลักสูตรมรณะ (ชื่ออังกฤษ Apt Pupil) เป็นภาพยนตร์ในปี ค.ศ. 1998 กำกับโดยไบรอัน ซิงเกอร์ ที่มีผลงานกำกับอย่าง "The Usual Suspect" และ "X-Men" ทั้ง 2 ภาค นำแสดงโดยเอียน แม็กเคลเลน และแบรด เรนโฟร โดยดัดแปลงมาจากบทประพันธ์ในชื่อเดียวกันของสตีเฟนคิง ที่ตีพิมพ์ใน "Different Seasons" ในปี 1982
"พลิกหลักสูตรมรณะ" เป็นภาพยนตร์แนวระทึกขวัญที่มีเรื่องราวเกี่ยวกับ ท็อดด์ บาวเดน (แบรด เรนโฟร) นักเรียนที่บังเอิญรู้เรื่องว่า เคิร์ต ดุสเซนเดอร์ (เอียน แม็กเคลเลน) ชายชราข้างบ้านคืออดีตอาชญากรนาซีที่หนีมาซ่อนตัว โดยเป็นอาชญากรสงครามในช่วงสงครามโลกครั้งที่ 2 ท็อดด์บังคับให้เคิร์ตเล่าโดยขู่ว่าหากไม่เล่าจะนำไปแจ้งความ
ฟีนิกซ์ (ยานอวกาศ)

ยานฟีนิกซ์  เป็นยานสำรวจดาวอังคารของโครงการสำรวจดาวอังคาร ยานลำนี้มีภารกิจหลักในการสำรวจสิ่งแวดล้อมที่เหมาะสมสำหรับชืวิตขนาดเล็กและเพื่อสำรวจประวัติศาสตร์ของน้ำบนดาว เพื่อเป็นข้อมูลว่าดาวอังคารเคยมีแหล่งน้ำบนดาวมาก่อนหรือไม่อย่างไร
ยานฟีนิกซ์ถูกปล่อยในวันที่ 4 สิงหาคม พ.ศ. 2550 ด้วย 7925 ของนาซา ยานเดินทางมาถึงและลงจอดในวันที่ 25 พฤษภาคม พ.ศ. 2551 ณ บริเวณขั้วโลกเหนือของดาวอังคาร
ยานลำนี้ได้รับการออกแบบให้มีแขนกล ใช้ในการตักดินทรายที่อยู่บริเวณรอบๆ ยาน และยานยังมีเตาสำหรับทดลองปฏิกิริยาทางเคมี ใช้สำหรับทดสอบดินบนดาวเพื่อหาสารประกอบของน้ำ โดยใช้แขนกลของยานตักและเทลงในเตา นอกจากนี้ยานยังมีกล้องสำหรับถ่ายภาพบนดาว โดยยานฟีนิกซ์ใช้พลังงานจากการชาร์จพลังงานจากแผงโซล่าเซลของยาน
ฟีนิกซ์ถูกออกแบบให้ปฏิบัติภารกิจเพียงแค่สามเดือน และข้อมูลที่ได้จากการสำรวจครบตามที่ต้องการ แต่หลังจากสามเดือนยานยังสามารถทำงานต่อได้อีกกว่าสองเดือน ทางโครงการจึงเพิ่มงบประมาณการสำรวจ ดังนั้นโครงการนี้จึงเลื่อนระยะเวลาออกไปจนถึงสิ้นปี พ.ศ. 2551
ในวันที่ 10 พฤศจิกายน พ.ศ. 2551 นาซาไม่สามารถติดต่อกับยานฟีนิกซ์ได้ เป็นเพราะยานไม่สามารถชาร์จพลังงานจากดวงอาทิตย์ได้ (เกิดจากสภาวะแวดล้อมของดาว) ทำให้นาซาสูญเสียยานฟีนิกซ์ก่อนกำหนด อย่างไรก็ตาม นับว่าโครงการนี้ประสบความสำเร็จเป็นอย่างสูงเพราะมันได้ทำการทดสอบทางด้านวิทยาศาสตร์ได้สำเร็จในทุกรายการที่ได้วางแผนไว้
ในปี พ.ศ. 2552 นาซามีโครงการส่งยานสำรวจดาวอังคารหลังจากยานฟีนิกซ์ ชื่อว่า Mars Science Laboratory
เครื่องปั่น

เครื่องปั่น  เป็นเครื่องใช้ไฟฟ้าในครัวเรือนที่ใช้สำหรับปั่น บด สับ หรือผสมอาหารและเครื่องดื่มต่างๆ โดยทั่วไปแล้วเครื่องปั่นจะประกอบด้วยมอเตอร์ ใบมีด และโถปั่นสามารถปั่นผัก ผลไม้ และอื่นๆ เช่น พริก กระเทียม พวกเนื้อสัตว์ต่างๆ เป็นต้น เวลา ปั่นเสร็จก็จะออกมาเป็นชิ้นเล็กๆละเอียด เพื่อนำไปใช้
เครื่องปั่นโดยทั่วไปประกอบด้วย มอเตอร์, โถปั่น, ใบมีด, ฝาปิด, และฐาน โดยทั่วไปโถปั่นมักทำจากพลาสติกหรือแก้ว ส่วนใบมีดทำจากโลหะ เช่น สแตนเลสสตีล
ผลกระทบในการทําลายเซลล์ ได้แก่ ความเร็วในการโหลดของมอเตอร์ ความเร็วที่ส่งไปยังใบมีดผ่านขั้วต่อ และปริมาณ ความยาว และความหนาของใบมีด พร้อมกับรูปร่างของโถผสม ท้ายที่สุดแล้ว ปัจจัยเหล่านี้มีส่วนช่วยในทันทีความเร็วและความถี่ในการตัดของใบมีดเมื่อหั่นหรือกระทบกับส่วนผสม เพื่อให้ได้ผลการทําลายเซลล์และการบดที่สมดุล
การทำงาน.
มอเตอร์ในเครื่องปั่นทำงานโดยเปลี่ยนพลังงานไฟฟ้าให้เป็นพลังงานกลเพื่อขับเคลื่อนใบมีดให้หมุน ซึ่งจะทำการปั่นและผสมส่วนผสมต่างๆ ในโถปั่น โดยทั่วไปแล้ว มอเตอร์ของเครื่องปั่นเป็นมอเตอร์ไฟฟ้าขนาดเล็กที่ระบายความร้อนด้วยอากาศ เมื่อเปิดเครื่อง มอเตอร์จะหมุนเพลา ทำให้ใบมีดหมุนด้วยความเร็วสูง มอเตอร์บางรุ่นยังใช้การเคลื่อนที่ของมอเตอร์เพื่อดึงอากาศเข้าไปในตัวเครื่องเพื่อระบายความร้อน
ประวัติศาสตร์.
ในปี ค.ศ. 1922 มีการประดิษฐ์เครื่องปั่นน้ำผลไม้เป็นเครื่องแรกของโลก โดยชาวโปแลนด์ที่ไปตั้งถิ่นฐานอยู่ที่รัฐวิสคอนซินในสหรัฐอเมริกา มีชื่อว่า นาย Stephen J. Poplawski ซึ่งออกแบบและผลิตเครื่องผสมเครื่องดื่มนี้ภายใต้สัญญากับบริษัท Arnold Electric ที่เมือง Racine โดยเครื่องนี้ถูกผลิตเพื่อใช้ปั่นเครื่องดื่ม เข้าใจว่าคงคล้ายกับเครื่องดื่มธัญพืชในปัจจุบัน และได้ขอสิทธิบัตรในปี ค.ศ. 1922 รูปร่างก็ค่อนข้างจะเหมือนเครื่องปั่นน้ำผลไม้ในปัจจุบัน และเป็นครั้งแรกที่มีการใช้ใบมีดปั่นตรงส่วนล่างของตัวโถ
แต่เครื่องปั่นน้ำผลไม้ที่กลายเป็นที่รู้จักไปทั่วโลก เริ่มจากนาย Fred Osius ซึ่งเปิดโรงงานผลิตอุปกรณ์เครื่องใช้ในครัวอยู่ก่อนแล้ว ได้นำ Blender ของนาย Poplawski มาพัฒนาต่อและได้จดสิทธิบัตรในปี ค.ศ. 1933 แต่การที่จะพัฒนาและผลิตในเชิงพาณิชย์ต้องมีเงินทุน ดังนั้น Fred Osius จึงได้นำเสนอสิ่งประดิษฐ์ล่าสุดที่จะ “ปฏิรูปนิสัยในการรับประทานอาหารของผู้คน” ให้แก่นาย Fred Waring ซึ่งเป็นหัวหน้าวงออเครสต้าที่มีชื่อเสียงในยุคนั้น ปรากฏว่า Fred Waring สนใจมากและพร้อมที่จะให้การสนับสนุนเงินทุนทันที ต่อมาสิ่งที่เขาเรียกว่า เครื่องผสมมหัศจรรย์ (Miracle Mixer) ก็ได้ออกงาน National Restaurant Show ที่ชิคาโกเป็นครั้งแรก ในปี ค.ศ. 1937 ด้วยราคาขายปลีกที่ 29.75 ดอลลาร์ จนถึงปี ค.ศ. 1938 เมื่อได้เปลี่ยนมาใช้ชื่อบริษัทว่า Waring Corporation ตั้งแต่นั้นมา ชื่อ Waring Blender จึงเป็นที่รู้จักกันไปทั่วโลก
มาตรฐานการผลิต.
มาตรฐานผลิตภัณฑ์อุตสาหกรรม (มอก.) สำหรับเครื่องปั่นในประเทศไทย คือ มอก. 60335 เล่ม 2(4)-2566 ซึ่งเป็นข้อกำหนดด้านความปลอดภัยสำหรับเครื่องปั่นสลัดน้ำที่ใช้ในที่อยู่อาศัยและเครื่องใช้ไฟฟ้าที่คล้ายกัน. มาตรฐานนี้มีผลบังคับใช้ตั้งแต่วันที่ 20 พฤศจิกายน 2567 และอ้างอิงมาตรฐานสากล: IEC 60335-2-4:2021
เครื่องผสมอาหาร

เครื่องผสมอาหาร หรือ มิกเซอร์ มีทั้งแบบถือและแบบตั้งโต๊ะ ใช้ผสมหรือตีส่วนผสมอาหารเข้าด้วยกันด้วยแรงจากมอเตอร์ไฟฟ้าเท่านั้น ไม่ได้ใช้ทำให้อาหารสุกด้วยความร้อน โดยทั่วไปสามารถปรับระดับความเร็วได้หลายระดับ เพราะการตีนานหรือใช้เวลาน้อยเกินไปอาจมีผลกับลักษณะของอาหาร
เครื่องผสมอาหาร.
สามารถเรียกชื่ออื่นๆได้ เช่น เครื่องตีไข่ เครื่องมิกซ์เซอร์ อ่างผสมครีม เครื่องตีครีม เครื่องนวดแป้ง 
เครื่องตีไข่.
สาเหตุที่เรียกเครื่องตีไข่นี้ เพราะนำไปตีไข่จริงๆ จึงเรียกเครื่องตีไข่
=เครื่องมิกซ์เซอร์=
สาเหตุที่เรียกเช่นนี้ คือเครื่องผสมอาหารนี้ สามารถนำมาใช้กับ เครื่องดื่มได้ด้วย ไม่เพียงแต่ใช้เพื่อผสมอาหาร
อ่างผสมครีม.
เครื่องผสมอาหารนั้นมิใช่แต่นำไปผสมอาหารเพียงอย่างเดียว แต่สามารถนำมาผสมครีมและสารเคมีต่างๆ เช่น ครีมนวดหน้า เป็นต้น 
เครื่องตีครีม.
การที่เรียกเครื่องตีครีมนั้น บางท่านอาจจะใช้เพียงทัพพี หรือ กระบวย ในการตีได้เช่นกัน หรืออาจใช้เครื่องตีแบบมือถือก็ได้ แต่ในความเป็นจริงเครื่องที่มีมอร์เตอร์วัตต์ต่ำๆนั้น เมื่อนำมาใช้ตีครีมเครื่องมือนั้นจะพังง่ายๆ 
จึงต้องใช้เครื่องตีครีม ที่มีวัต์450วัตต์ขึ้นไป เพื่อใช้เครื่องมือได้อย่างยาวนานขึ้น เช่นดังภาพนี้เป็นต้น คือเครื่องตีครีมที่มีขนาด 5 ลิตร ขึ้นไป
เครื่องนวดแป้ง.
บางคนอาจจะสับสน และ นำเครื่องตีไข่ หรือเครื่องผสมนี้ ไปใช้งานนวดแป้ง เนื่องจากใช้ได้เหมือนกัน แต่ผิดจุดประสงค์ของเครื่อง
เนื่องจากเครื่องผสมอาหาร ถูกออกแบบมาในรอบที่สูงกว่าของมอร์เตอร์ แต่เครื่องนวดแป้งเป็นเครื่องที่รอบช้ากว่า จึงทำให้เครื่องมือเสียหายได้
การคำนวณคร่าวๆในการนำไปนวดแป้ง เครื่องตีไข่ขนาด5ลิตร จะนวดแป้งได้ไม่เกิน1 kgเท่านั้น แต่โถบรรจุสามารถใส่แป้งเพื่อทำการนวดได้ถึง5ก.ก
ซึ่งเกินกำลังของมอร์เตอร์ ทำให้มอร์เตอร์ไหม้และเสียหายก่อนเวลาอันควร และเครื่องผสมอาหารแบบมือจับนั้น ไม่สามารถทำสิ่งนี้ได้เลย ไม่ว่ากรณีใดก็ตาม
ควรนวดแป้งให้อยู่ประมาณ1kgเท่านั้น จึงปลอดภัยสำหรับตัวเครื่อง หรือ ไม่ก็ ใช้เครื่องนวดแป้งที่ออกแบบมาใช้สำหรับนวดแป้งโดว์ไปเลยจะดีกว่า
โถผสม ภาชนะ ที่เตรียมไว้รองรับอาหาร ที่จะนำมาทำ
ปิยะพันธ์ สนิทวงศ์ ณ อยุธยา

นาวาตรี ปิยะพันธ์ สนิทวงศ์ ณ อยุธยา ร.น. (13 มิถุนายน พ.ศ. 2477 - 22 ธันวาคม พ.ศ. 2549) นักดนตรีสากล ได้รับการเชิดชูเกียรติเป็นศิลปินแห่งชาติ สาขาศิลปะการแสดง ประจำปี พ.ศ. 2541 
ปิยะพันธ์ สนิทวงศ์ ณ อยุธยา เป็นบุตรของพระสุวพันธ์พิทยาการ (หม่อมหลวงเป้ สนิทวงศ์) และนางแจ่มศรี วิเศษกุล เริ่มเรียนเปียโนตั้งแต่อายุได้ 9 ขวบ กับหม่อมหลวงพวงร้อย อภัยวงศ์ (สนิทวงศ์) เมื่ออายุ 15 ปี ได้เดินทางไปเรียนเปียโนที่ George Watson's College สกอตแลนด์ ที่ George Watson's College และเดินทางไปศึกษาต่อที่ Royal College of Music ลอนดอน เรียนเปียโนกับ Joseph Cooper และ Claudio Arrau จนสำเร็จปริญญา ARCM เมื่อ พ.ศ. 2499 
เมื่อเดินทางกลับประเทศไทย ได้เข้ารับราชการในกองดุริยางค์ทหารเรือ และได้แสดงดนตรีร่วมกับวงดุริยางค์ราชนาวี ภายใต้การอำนวยเพลงของ นาวาตรีสมัคร เศวตดิษฐ พลเรือตรีหม่อมหลวงอัศนี ปราโมช นาวาเอกสำเร็จ นิยมเดช มิสเตอร์เจมส์ เดอ พรีสต์ (James de Priest) และมิสเตอร์ฮานส์ กุนเทอร์ มอมเมอร์ (Hans Gunther Mommer) และร่วมแสดงกับวงดุริยางค์ซิมโฟนีกรุงเทพ นอกจากนี้ยังได้ทำหน้าที่ผู้อำนวยเพลงให้กับวงดุริยางค์ราชนาวี และวงโปรมิวสิกา ออร์เคสตรา หลายครั้ง 
ปิยะพันธ์ สนิทวงศ์ ณ อยุธยา ลาออกจากราชการทหารเรือหลังจากรับราชการได้ 13 ปี และรับเป็นอาจารย์พิเศษที่ คณะครุศาสตร์ จุฬาลงกรณ์มหาวิทยาลัย และภาควิชาดุริยางคศิลป์ คณะศิลปกรรมศาสตร์ จุฬาลงกรณ์มหาวิทยาลัย และเคยเป็นผู้อำนวยเพลงของชมรมนักร้องประสานเสียง สโมสรนิสิตจุฬาลงกรณ์มหาวิทยาลัย ปิยะพันธ์ สนิทวงศ์ ใช้เวลาส่วนใหญ่ไปกับการสอนเปียโนที่บ้าน จนสามารถผลิตนักเปียโนรุ่นใหม่มาเป็นจำนวนมาก เขายังมีฐานะเป็นน้าชาย ศ.ดร.ธงสรวง อิศรางกูร ณ อยุธยา ศาสตราจารย์ด้านดนตรีสากล คณะศิลปกรรมศาสตร์ จุฬาลงกรณ์มหาวิทยาลัย 
นาวาตรี ปิยะพันธ์ สนิทวงศ์ ณ อยุธยา ถือเป็นครูเปียโนรุ่นแรก เช่นเดียวกับ คุณหญิง มาลัยวัลย์ บุณยะรัตเวช ครูเปียโนคลาสสิกรุ่นที่สองนั้นได้แก่ อ.ณัฐ ยนตรรักษ์ ศาสตราจารย์ ดร. ธงสรวง อิศรางกูร ณ อยุธยา รองศาสตราจารย์ จุฬมณี สุทัศน์ ณ อยุธยา และมีลูกศิษย์ที่เรียนเปียโน สอน การประพันธ์เพลง เป็น นักแต่งเพลง อาทิ ศาสตราจารย์ ดร. ณรงค์ฤทธิ์ ธรรมบุตร
นาวาตรี ปิยะพันธ์ สนิทวงศ์ ณ อยุธยา ได้สิ้นใจลงอย่างสงบเมื่อเวลาประมาณ 05.00 น.วันที่ 22 ธันวาคม พ.ศ. 2549 ด้วยวัย 72 ปี จากโรคไตวายเฉียบพลัน ที่โรงพยาบาลบำรุงราษฎร์ มีพิธีพระราชทานเพลิงศพเมื่อวันที่ 30 พฤษภาคม พ.ศ. 2550 ณ วัดเทพศิรินทราวาสราชวรวิหาร
เน็ตบุ๊ก

เน็ตบุ๊ก  คือชื่อที่ใช้เรียกเครื่องคอมพิวเตอร์แล็ปท็อปที่มีขนาดเล็กกว่าขนาดปกติของเครื่องแล็ปท็อปทั่วไป มีน้ำหนักเบา ต้นทุนต่ำ ใช้พลังงานเท่าที่จำเป็น เน็ตบุ๊กโดยทั่วไปถูกออกแบบมาเพื่อการใช้งานที่อาศัยอินเทอร์เน็ตเป็นพื้นฐาน เช่นการอ่านเว็บ หรือการใช้อีเมล
เครื่องคอมพิวเตอร์เน็ตบุ๊กที่มีการผลิตออกมาจำหน่ายเช่น Acer Aspire One, ASUS Eee PC, HP 2133 Mini-Note, MSI Wind
ฮาร์ดแวร์.
ลักษณะของเน็ตบุ๊กจะมีขนาดที่เล็กกว่าโน้ตบุ๊ก มีน้ำหนักที่เบามาก อาจหนักไม่เกิน 1 กิโลกรัม มีหน้าจอขนาดเล็ก (7 - 10 นิ้ว) มีการเชื่อมต่อแบบไร้สาย แต่ไม่มีช่องสำหรับใส่ซีดี และมีแป้นพิมพ์ที่ค่อนข้างเล็ก อุปกรณ์สำหรับเก็บข้อมูลภายในเครื่องมีการใช้ทั้งแบบฮาร์ดดิสก์และ solid-state drives
ประวัติ.
ไอเดียของเน็ตบุ๊กมาจากซับโน้ตบุ๊กซึ่งคำเรียกของเน็ตบุ๊กถูกเรียกครั้งแรกจากบริษัทไซออนในปี 2543 และได้มีการใช้กันอย่างมากโดยทางโครงการโอแอลพีซีที่สนับสนุนโดยอินเทลในปี 2551
เตียวสิเผง

เตียวสิเผง  เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นพ่อค้าม้าชาวเมืองจงซาน เป็นเพื่อนสนิทกับเล่าสงซึ่งเป็นพ่อค้าม้าด้วยกัน
เมื่อเล่าปี่ กวนอู เตียวหุยได้สาบานเป็นพี่น้องร่วมสาบาน และรวบรวมผู้คนได้ 500 คนเพื่อเตรียมทำศึกกับโจรโพกผ้าเหลือง แต่ยังขาดอาวุธยุทโปกรณ์และม้าศึก ขณะนั้น เตียวสิเผงและเล่าสงซึ่งจะนำม้าไปขายที่มณฑลภาคเหนือ แต่โจรโพกผ้าเหลืองปิดเส้นทาง จึงต้องนำม้ากลับมาทางเมืองตุ้นก้วน และได้พบกับเล่าปี่ เล่าปี่ได้ขอม้าจากเตียวสิเผงและเล่าสงเพื่อนำไปใช้ในการศึก เตียวสิเผงและเล่าสงได้ยินเคยชื่อเสียงของเล่าปี่ และได้เห็นท่าทางที่อ่อนน้อมของเล่าปี่ จึงได้มอบม้าให้ 50 ตัว ทั้งยังมอบเหล็กให้อีก 1,000 ชั่ง และเงินอีก 500 ตำลึงให้แก่เล่าปี่อีกด้วย
เล่าสง

เล่าสง (#เปลี่ยนทาง) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นพ่อค้าม้าชาวเมืองจงซาน เป็นเพื่อนสนิทกับเตียวสิเผงซึ่งเป็นพ่อค้าม้าด้วยกัน
เมื่อเล่าปี่ กวนอู เตียวหุยได้สาบานเป็นพี่น้องร่วมสาบาน และรวบรวมผู้คนได้ 500 คนเพื่อเตรียมทำศึกกับโจรโพกผ้าเหลือง แต่ยังขาดอาวุธยุทโธปกรณ์และม้าศึก ขณะนั้น เตียวสิเผงและเล่าสงซึ่งจะนำม้าไปขายที่มณฑลภาคเหนือ แต่โจรโพกผ้าเหลืองปิดเส้นทาง จึงต้องนำม้ากลับมาทางเมืองตุ้นก้วน และได้พบกับเล่าปี่ เล่าปี่ได้ขอม้าจากเตียวสิเผงและเล่าสงเพื่อนำไปใช้ในการศึก เตียวสิเผงและเล่าสงได้ยินเคยชื่อเสียงของเล่าปี่ และได้เห็นท่าทางที่อ่อนน้อมของเล่าปี่ จึงได้มอบม้าให้ 50 ตัว ทั้งยังมอบเหล็กให้อีก 1,000 ชั่ง และเงินอีก 500 ตำลึงให้แก่เล่าปี่อีกด้วย
เล่าอ้วนกี

เล่าอ้วนกี  เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นน้องชายของเล่าเหง เป็นอาของเล่าปี่
เล่าปี่นั้นพ่อตายตั้งแต่เล็ก ทั้งครอบครัวก็ยากจน เล่าอ้วนกีซึ่งเป็นอาจึงให้ความอนุเคราะห์แก่เล่าปี่และมารดาเสมอ เมื่อเล่าปี่ยังเด็กเล่นกับเด็กคนอื่น ๆ เคยประกาศไปว่าถ้าตนได้เป็นกษัตริย์จะนำต้นหม่อนที่บ้านไปทำเศวตฉัตรกั้น เล่าอ้วนกีได้ยินจึงชมว่าเล่าปี่จะมีบุญเป็นมั่นคง แล้วจึงทำนุบำรุงให้เงินทองแก่เล่าปี่อยู่เสมอ
แดตส์มายโกล

"แดทส์มายโกล"  เป็นซิงเกิลแรกของ เชน วอร์ด ผู้ชนะการประกวดรายการดิเอ็กซ์แฟ็กเตอร์ฤดูที่ 2 
ซิงเกิลนี้ออกจำหน่ายอย่างรวดเร็วในวันพุธที่ 21 ธันวาคม พ.ศ. 2548]] ซึ่งโดยปกติแล้วซิงเกิลส่วนมากจะออกจำหน่ายในวันจันทร์ เพื่อที่จะสามารถทำยอดขายเพื่อขึ้นชาร์ตซิงเกิลสหราชอาณาจักรในวันอาทิตย์ถัดไป แต่อย่างไรก็ดีซิงเกิลนี้มียอดขาย 742,180 ชุด ในเพียงช่วงเวลา 5 วัน และเป็นอันดับ 69 ในซิงเกิลขายดีที่สุดในสหราชอาณาจักร จนปัจจุบันนี้ (วันที่ 30 ธันวาคม [[พ.ศ. 2550) มียอดขาย 1.3 ล้านชุดในสหราชอาณาจักร
ซิงเกิลนี้ขึ้นอันดับ 1 กว่า 4 สัปดาห์และติดอันดับ 75 เพลงยอดนิยม เป็นเวลากว่า 21 สัปดาห์
การประมวลผลออนไลน์เชิงวิเคราะห์

การประมวลผลออนไลน์เชิงวิเคราะห์  หรือ โอแลป เป็นเครื่องมือทางซอฟต์แวร์ประเภทหนึ่ง ที่ใช้จัดการกับข้อมูลที่เก็บไว้ในฐานข้อมูล OLAP tools จะช่วยให้ผู้ใช้ทำการวิเคราะห์ความแตกต่างของมิติหลาย ๆ มิติของ multidimensional data ตัวอย่างเช่น มันช่วยทำการวิเคราะห์มุมมองทางด้าน time series และ trend analysis ดังนั้น OLAP มักถูกนำมาใช้ในงาน data mining
องค์ประกอบหลักของ OLAP ก็คือ OLAP server ซึ่งวางอยู่ระหว่าง client กับ database management systems (DBMS) โดยที่ OLAP server จะเข้าใจว่า ข้อมูลควรจัดรูปแบบ อย่างไรในฐานข้อมูลและมีฟังก์ชันพิเศษต่าง ๆ สำหรับใช้ในการวิเคราะห์ข้อมูล โดยทั่วไป มักจะมี OLAP server วางอยู่ใกล้กับระบบฐานข้อมูลหลักเป็นส่วนมาก
จิตวิทยาสังคม

จิตวิทยาสังคม คือกระบวนการทางวิทยาศาสตร์ที่ศึกษาหาคำอธิบายว่าความคิด, ความรู้สึก และพฤติกรรมต่าง ๆ ของคน ได้รับผลกระทบหรืออิทธิพลจากการแสดงออก, จากการจินตนาการหรือการแสดงนัยของผู้อื่นอย่างไร นิยามของคำว่า "ความคิด, ความรู้สึก, พฤติกรรม" ใช้ในความหมายที่รวมถึงตัวแปรทางจิตวิทยาที่สามารถวัดปริมาณได้ การที่เราสามารถถูกจินตนาการหรือเป็นนัยที่ผู้อื่นแสดงออกมา แสดงให้เห็นว่าคนเรามีแนวโน้มที่จะได้รับอิทธิพลทางสังคม (หรืออาจเรียกว่าเป็นแรงกดดันทางสังคม) ซึ่งแม้แต่ในสภาพแวดล้อมที่อยู่ตัวคนเดียวก็ได้รับอิทธิพลเช่นกัน เช่น ในเวลาที่เราดูโทรทัศน์, การใช้หรือโต้ตอบกับโปรแกรมคอมพิวเตอร์ (เกมส์, อินเทอร์เน็ต) หรือการทำตามบรรทัดฐานหรือธรรมเนียมของสังคม การร่วมมือ คือเป็นสถานการณ์ที่สมาชิกในกลุ่มมีการทำงานร่วมกัน หรือช่วยกันทำงานให้บรรลุเป้าหมายของกลุ่ม
ปัจจัยที่มีผลต่อพฤติกรรมการร่วมมือ มีหลายปัจจัยด้วยกันขึ้นอยู่กับสถานการณ์และสภาพแวดล้อมของทีมงานนั้น ๆ แต่โดยส่วนใหญ่แล้วจะประกอบไปด้วย 2 ปัจจัยคือ 
การร่วมมือกับประสิทธิภาพในการทำงาน การร่วมมือช่วยเพิ่มประสิทธิภาพในการทำงานมากกว่าการแข่งขันเนื่องด้วยสาเหตุของสิ่งตอบแทนเป็นเครื่องจูงใจถ้าสิ่งตอบแทนนั้นมีเพียงแค่ไม่กี่คนที่ได้รับคนอื่นที่คิดว่าตนไม่ได้รับสิ่งตอบแทนนั้นแน่นอนก็จะเกิดไม่อยากทำงานนั้น ๆ ส่งผลให้ประสิทธิภาพการทำงานในภาครวมลดลงแต่ถ้าเกิดคนทุกคนได้รับสิ่งตอบแทนจากการทำงานนั้นแน่นอนงานก็จะดำเนินไปอย่างราบรื่นและมีประสิทธิภาพ
ราชวงศ์ตรัสตามารา

ราชวงศ์ตรัสตามารา  เป็นราชวงศ์แห่งคาบสมุทรไอบีเรียที่ปกครองอาณาจักรกัสติยาตั้งแต่ พ.ศ. 1912 ถึง พ.ศ. 2047 ในอารากอนและซิชิลีตั้งแต่ พ.ศ. 1955 ถึง พ.ศ. 2059 ในนาวาร์ตั้งแต่ พ.ศ. 1968 ถึง พ.ศ. 2022 และในนาโปลีตั้งแต่ พ.ศ. 1985 ถึง พ.ศ. 2044
ราชวงศ์นี้ได้นำชื่อมาจากเคานต์แห่งตรัสตามารา ซึ่งเป็นบรรดาศักดิ์ของพระเจ้าเอนริเกที่ 2 แห่งกัสติยาก่อนจะขึ้นครองราชสมบัติในปี พ.ศ. 1912 ในระหว่างสงครามกลางเมืองพระองค์ได้กำจัดพระเชษฐาต่างมารดาคือ พระเจ้าเปโดรแห่งกัสติยา และทรงขึ้นครองราชย์
ในช่วงการประนีประนอมที่เมืองกัสเป เจ้าชายเฟร์นันโดแห่งอันเตเกรา พระราชโอรสพระองค์ที่ 2 ของพระเจ้าฆวนที่ 1 แห่งกัสติยาได้รับเลือกจากชนชั้นสูงในอารากอน บาร์เซโลนา และบาเลนเซียให้เป็นกษัตริย์โดยเฉลิมพระปรมาภิไธยว่า "พระเจ้าเฟร์นันโดที่ 1" และเป็นราชวงศ์สายแรก
ใน พ.ศ. 1968 พระเจ้าฆวนที่ 2 แห่งอารากอน พระราชโอรสพระองค์ที่ 2 ของพระเจ้าเฟร์นันโดที่ 1 ทรงอภิเษกสมรสกับสมเด็จพระราชินีนาถซูริอาที่ 1 แห่งนาวาร์ จึงทรงกลายเป็นพระมหากษัตริย์แห่งนาวาร์ หลังจากพระองค์สวรรคต พระราชธิดาของพระองค์คือเจ้าหญิงเลโอนอร์ได้ครองราชสมบัติสืบต่อจากพระบิดาเพียงระยะเวลาหนึ่ง
ใน พ.ศ. 1985 พระเจ้าอัลฟอนโซที่ 5 แห่งอารากอนได้ทรงกลายเป็นพระมหากษัตริย์แห่งนาโปลีจากการยึดครองนาโปลี และทรงดำรงพระอิสริยยศนี้ตราบจนพระองค์สวรรคตเมื่อปี พ.ศ. 2001 พระราชบุตรของพระองค์ได้รับช่วงต่อและกำเนิดสายราชวงศ์นี้
เก้าอี้เงิน

เก้าอี้เงิน เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี.เอส. ลิวอิส ใน ค.ศ. 1953 นับเป็นลำดับที่สี่ตามที่ตีพิมพ์ และลำดับที่หกถ้านับตามเหตุการณ์ในเรื่อง ฉบับภาษาไทยจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช 
เนื้อเรื่อง.
ระหว่างภาคเรียนอันเลวร้าย และท่ามกลางบรรยากาศฤดูใบไม้ร่วงอันมัวซัวในโรงเรียนทดลอง (ปัจจุบันคือ โรงเรียนสาธิต) แห่งหนึ่ง ยูซตาสพยายามปลอบโยนจิลล์ซึ่งถูกเพื่อนเกเรรังแก ด้วยการเล่าถึงดินแดนมหัศจรรย์ ที่เขาไปเยือนเมื่อปิดภาคเรียนคราวก่อน จิลล์จึงตั้งใจว่าจะต้องหนีไปยังดินแดนแห่งเวทมนตร์นั้น ยูซตาสและจิลล์ รวบรวมสมาธิ มองหน้ากัน แวบเดียวก็พุ่งตัวลอดใต้พุ่มลอเรลมาโผล่ตรงประตูที่กำแพงหิน เมื่อก้าวพ้นประตู ปรากฏว่าทั้งคู่อยู่นอกโรงเรียน พ้นไปจากเกาะอังกฤษ พ้นไปจากโลกของเรา สู่ดินแดนนาร์เนีย และแล้วเหตุการณ์ อันน่าตื่นเต้นระทึกใจที่สุดเหตุการณ์หนึ่งก็เริ่มขึ้น อัสลานมอบหมายภารกิจสำคัญแก่เด็กทั้งสอง ให้ออกตามหาเจ้าชาย ริเลียน โอรสองค์เดียวของพระเจ้าแคสเปี้ยน ซึ่งสาบสูญไปขณะตามล่าผู้สังหารพระมารดาของพระองค์ อัสลานได้ให้สัญญาณ นำทาง 4 ประการ เพื่อช่วยในการตามหาเจ้าชายริเลียน และที่สำคัญ เด็กทั้งสองจะต้อง รีบดำเนินการเพราะพระเจ้าแคสเปี้ยนทรงชราภาพมากแล้ว แต่ด้วยความไม่ใส่ใจ เด็กทั้งคู่ละเลยสัญญาณถึง 3 ประการ ดูเหมือนเวลาและโอกาสไม่เข้าข้างทั้งคู่ตั้งแต่เริ่มแรกแล้ว
ภาพยนตร์.
20th Century Fox และ Walden Media ได้วางแผนจัดสร้างเป็นภาพยนตร์ในชื่อเรื่องว่า "The Chronicles of Narnia: The Silver Chair." หรือ "อภินิหารตำนานแห่งนาร์เนีย ตอนเก้าอี้เงิน"
อวสานการยุทธ์

อวสานการยุทธ์ เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี.เอส. ลิวอิส ใน ค.ศ. 1957 นับเป็นลำดับที่เจ็ดตามที่ตีพิมพ์ และลำดับที่เจ็ดถ้านับตามเหตุการณ์ในเรื่อง เป็นตอนเดียวในชุดนาร์เนียที่เรียงลำดับการพิมพ์ลงตัวกับเนื้อหา ฉบับภาษาไทยจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช 
เนื้อเรื่อง.
บทจบของเรื่องชุดนาร์เนีย เนื้อเรื่องดำเนินในช่วงสุดท้ายของอาณาจักรนาร์เนีย ซึ่งปกครองโดยพระเจ้าทิเรียน ราชาองค์สุดท้ายแห่งนาร์เนีย พระเจ้าทิเรียนเป็นเหลนของเหลนของพระเจ้าริเลียน เซนทอร์ตัวหนึ่งทูลเตือนพระเจ้าทิเรียนว่าเคราะห์กรรมใหญ่หลวงกำลังจะมาเยือนนาร์เนีย
ภาพยนตร์.
20th Century Fox และ Walden Media ได้วางแผนจัดสร้างเป็นภาพยนตร์ในชื่อเรื่องว่า "The Chronicles of Narnia: The Last Battle" หรือ "ตำนานแห่งนาร์เนีย ตอนอวสานการยุทธ์"
อาชากับเด็กชาย

The Horse and His Boy หรือ อาชากับเด็กชาย เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี.เอส. ลิวอิส ใน ค.ศ. 1955 นับเป็นลำดับที่ห้าตามที่ตีพิมพ์ และลำดับที่สามถ้านับตามเหตุการณ์ในเรื่อง ฉบับภาษาไทยจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช
เนื้อเรื่อง.
ชาสต้ารับไม่ได้เมื่อรู้ความจริงว่าตนไม่ใช่ลูกแท้ ๆ ของอาร์ชีช พ่อชาวประมงใจร้ายของเขา แต่เมื่อ‘บรี’ ม้าพูดได้ พาเขาหนีจากดินแดนอันโหดร้ายของพวกคาโลร์เมน เพื่อแสวงหา ‘นาร์เนีย’ดินแดนแสนอิสระและปลอดภัย ซึ่งมีจอมราชันปีเต้อร์ปกครองอย่างผาสุกร่มเย็น ช้าสต้าก็ต้องเผชิญความลึกลับและการผจญภัยมากมายอย่างไม่คาดคิด เขาต้องปลอมตัวผ่านเมืองทัชบาอัน ผ่านหลุมฝังศพน่ากลัว ผ่านวันอันระอุราวจะเผาไหม้ และค่ำคืนสีเงินยวงแห่งทะเลทรายอย่างทรหด ผ่านเทือกเขาสูงแห่งอาร์เค่นแลนด์ แม้กระทั่งวันที่ดินแดนนาร์เนียอยู่ลิบ ๆ เบื้องหน้า เขาบอกตัวเองว่า จะต้องเอาชนะความกลัวให้ได้ ‘หากชนะได้ครั้งนี้ ศึกอื่นใดในชีวิตก็เอาชนะได้ ทำเสียบัดนี้หรือไม่มีวันได้ทำอีกเลย’
ภาพยนตร์.
20th Century Fox และ Walden Media ได้วางแผนที่จะจัดสร้างเป็นภาพยนตร์ในชื่อเรื่องว่า "The Chronicles of Narnia: The Horse and His Boy" หรือ "อภินิหารตำนานแห่งนาร์เนีย ตอน อาชากับเด็กชาย"
กำเนิดและวิวัฒนาการของดาราจักร

การศึกษาเรื่องการก่อกำเนิดและวิวัฒนาการของดาราจักรนั้นเกี่ยวข้องกับกระบวนการกำเนิดเอกภพที่มีลักษณะแตกต่างกันจากจุดเริ่มต้นเดียวกัน การกำเนิดของดาราจักรแรก ๆ การเปลี่ยนแปลงของดาราจักรตามกาลเวลา และกระบวนการที่ก่อให้เกิดโครงสร้างแบบต่าง ๆ จากที่มีการสังเกตดาราจักรข้างเคียง โดยการศึกษาในเรื่องนี้เป็นการศึกษาที่สำคัญเรื่องหนึ่งในวิชาฟิสิกส์ดาราศาสตร์
การกำเนิดดาราจักร เชื่อว่าเกิดจากทฤษฎีการกำเนิดโครงสร้าง (structure formation theories) ซึ่งเป็นผลมาจากเปลี่ยนแปลงขึ้น ๆ ลง ๆ ทางควอนตัมซึ่งมีผลสืบเนื่องมาจากการเกิดบิกแบง (Big Bang) วิวัฒนาการการกำเนิดหลุมดำนี้เป็นที่ยอมรับกันทั่วไปว่าเกิดจากโครงสร้างของแบบจำลองแลมดา-ซีดีเอ็ม(<math>\Lambda</math>) ซึ่งว่าด้วยวัตถุที่เย็นและมืดในจักรวาล โดยกล่าวว่าการรวมตัวของดาราจักรนั้นเป็นเพิ่มมวลที่สามารถจะคาดการณ์รูปร่างและโครงสร้างได้